ΝΙΚΟΣ ΧΡΥΣΟΓΕΛΟΣ ΠΡΑΣΙΝΗ ΠΡΟΤΑΣΗ: 2012\nPhoto: Λεωνίδας Τούμπανος\nτου Μίλτου Παύλου Σχόλια\nΔείτε εδώ το slide show του Λεωνίδα Τούμπανου.\nΑναρτήθηκε από Νίκος Χρυσόγελος στις 2:16 μ.μ. Δεν υπάρχουν σχόλια:\nΕπίσκεψη /Συναντήσεις σε Σαντορίνη του Ευρωβουλευτή των Οικολόγων Πράσινων Νίκου Χρυσόγελου\nΣτη Σαντορίνη περιόδευσε το τριήμερο 10-12 Αυγούστου, ο Νίκος Χρυσόγελος ευρωβουλευτής των Οικολόγων Πράσινων / Ομάδα των Πράσινων στο Ευρωκοινοβούλιο και Περιφερειακός Σύμβουλος Νοτίου Αιγαίου με τον ΟΙΚΟΛΟΓΙΚΟ ΑΝΕΜΟ. Είχε συναντήσεις με τον Δήμαρχο κ Ν. Ζώρζο, τη διοίκηση της Ένωσης Συνεταιρισμών Θηραϊκών Προϊόντων, την Επιτροπή Αγώνα για την Ανέλκυση του Κ/Ζ Sea Diamond, τον πρόεδρο των αλιέων κ. Κ. Πρέκα, δημοτικούς συμβούλους και ενεργούς πολίτες της Σαντορίνης, ενώ συμμετείχε στην εκδήλωση που οργάνωσαν οι τοπικοί φορείς στο Εμπορείο. Επισκέφθηκε, επίσης, το κλειστό κτίριο του “Γενικού Νοσοκομείου Θήρας” και παραχώρησε συνέντευξη τύπου, το Σάββατο 11/8, στην αίθουσα εκδηλώσεων της Ένωσης Συνεταιρισμών Θηραϊκών Προϊόντων (Santo Wines). Στις συναντήσεις ο Νίκος Χρυσόγελος, συνοδευόταν από τα στελέχη της περιφερειακής κίνησης του ΟΙΚΟΛΟΓΙΚΟΥ ΑΝΕΜΟΥ Χριστίνα Ευθυμιάτου, Λέλα Μαγκανάρη και Ξενοφώντα Λιγνό, καθώς και από το μέλος του Πανελλαδικού Συμβουλίου των Οικολόγων Πράσινων Γιάννη Τσιρώνη και τον ερευνητή - βιολόγο Παναγιώτη Αναστασιάδη.\nΑπό τα βασικά θέματα συζήτησης στις συναντήσεις/ συζητήσεις του Νίκου Χρυσόγελου και της αντιπροσωπείας των ΟΙΚΟΛΟΓΩΝ ΠΡΑΣΙΝΩΝ και του ΟΙΚΟΛΟΓΙΚΟΥ ΑΝΕΜΟΥ με τους εκπροσώπους φορέων και τους πολίτες της Σαντορίνης ήταν η διαχείριση των απορριμμάτων του νησιού και η επιλογή μεθόδων επεξεργασίας αλλά η χωροθέτηση του χώρου για τα υπολείμματα. Ο Νίκος Χρυσόγελος τόνισε προς όλους την ανάγκη προώθησης της διαλογής στην πηγή και της κομποστοποίησης σε σπίτια και επιχειρήσεις εστίασης και φιλοξενίας, έτσι ώστε να μειωθεί στο ελάχιστο ο όγκος των υπολειμμάτων προς διάθεση στο πλαίσιο της στρατηγικής “μηδενικών αποβλήτων”. Η προοπτική αυτή μπορεί να αποτελέσει τη μόνη ασφαλή πορεία για την εξεύρεση λύσης στο θέμα των απορριμμάτων, σε ένα νησί όπως η Σαντορίνη, με έντονη χρήση όλων των περιοχών αλλά και πολύ μεγάλο όγκο απορριμμάτων, που κάνει αδύνατη την εξεύρεση χώρων όπου θα θάβονται μεγάλες ποσότητες απορριμμάτων. Η συμμετοχή των πολιτών και των επιχειρήσεων στην επίλυση του προβλήματος – με την ανάληψη των ευθυνών του καθενός - και η δημιουργία κοινωνικών συμμετοχικών επιχειρήσεων που θα αναλάβουν υπηρεσίες επαναχρησιμοποίησης / ανακύκλωσης, κομποστοποίησης και ευαισθητοποίησης, είναι οι σύγχρονοι μέθοδοι διεθνώς για την αποτελεσματική διαχείριση των απορριμμάτων, σύμφωνα και με τις ευρωπαϊκές προτεραιότητες για πρόληψη, επαναχρησιμοποίηση, κομποστοποίηση κι ανακύκλωση.\nΣτη συνέντευξη τύπου ο Νίκος Χρυσόγελος ενημέρωσε για τις δραστηριότητες και πρωτοβουλίες του στο Ευρωκοινοβούλιο. Αναφέρθηκε στα πέντε ευρωπαϊκά διαρθρωτικά ταμεία της νέας προγραμματικής περιόδου 2014-2020, και τις θεματικές προτεραιότητές τους καθώς και στις δυνατότητες της περιφέρειας Νοτίου Αιγαίου και των νησιωτικών κοινωνιών να εξασφαλίσουν πολύτιμους οικονομικούς πόρους για τις αναγκαίες αλλαγές. Επεσήμανε, ότι για να αξιοποιηθούν οι δυνατότητες που υπάρχουν απαιτείται καλή προετοιμασία κι άμεση σύνταξη ενός περιφερειακού στρατηγικού προγράμματος – μετά από ευρεία διαβούλευση και συμμετοχή των φορέων με προτάσεις - και ωρίμανση των δράσεων που θα επιλεγούν μέσα στο 2013, μέσα από μια συντονισμένη προσπάθεια σε όλα επίπεδα, τοπικό – περιφερειακό – εθνικό. Το περιβάλλον, η εξοικονόμηση ενέργειας και η κοινωνική συνοχή αποτελούν βασικούς άξονες προτεραιότητας και μπορούν να αποτελέσουν τη βάση για μια πράσινη ανασυγκρότηση της περιφέρειας και τη διέξοδο από την δημοσιονομική, κοινωνική και περιβαλλοντική κρίση που βιώνουμε.\nΓια το κρίσιμο θέμα της διαχείρισης των απορριμμάτων: Η στρατηγική για τη διαχείριση των απορριμμάτων πρέπει να στοχεύει στα “μηδενικά απόβλητα”, δηλαδή στην προσπάθεια μέσα από την πρόληψη, ανακύκλωση, κομποστοποίηση να υπάρχουν, στο μέλλον, τελικά υπολείμματα όχι περισσότερα από 5-7%, κάτι που πρέπει να στηριχθεί και στην γνώση και στις πρακτικές αξιοποίησης των απορριμμάτων που ξέραμε καλά στα νησιά πριν από μερικές δεκαετίες.\nΈνας τέτοιος χώρος για τα υπολείμματα (ΧΥΤΥ) είναι μεν αναγκαίος αλλά θα πρέπει να χωροθετηθεί σε περιοχή όπου θα τηρούνται οι περιβαλλοντικοί όροι και δεν θα δεσμευτεί ή επηρεαστεί άμεσα παραγωγική γη. Καλύτερη επιλογή θα ήταν η χρησιμοποίηση κάποιου παλιού λατομείου ή ορυχείου. Παράλληλα, σε αυτόν τον χώρο θα πρέπει να προβλεφθεί η συνεχής επεξεργασία ακόμα και των ελάχιστων υπολειμμάτων που θα καταλήγουν εκεί με στόχο να μηδενίζεται πρακτικά η ποσότητα των “άχρηστων απορριμμάτων”.\nΜε δεδομένες τις δυσκολίες πρόσληψης προσωπικού για τη συλλογή και διαχείριση των απορριμμάτων, την ανάγκη βελτίωσης της αποτελεσματικότητας των μεθόδων συλλογής κι επεξεργασίας αλλά και τα σημαντικά ποσά που διαθέτει ο Δήμος Θήρας κάθε χρόνο για τη συλλογή των απορριμμάτων κι αύριο για την επεξεργασίας τους, ο Νίκος Χρυσόγελος πρότεινε να συζητηθεί η δυνατότητα δημιουργίας μιας κοινωνικής συνεταιριστικής επιχείρισης όπου θα συμμετάσχουν κυρίως εργαζόμενοι κατά καιρούς στην υπηρεσία καθαριότητας του Δήμου που θα αναλάβουν στο πλαίσιο μιας “σύμβασης κοινωνικής αναφοράς” όλο το φάσμα δραστηριοτήτων (ενημέρωση κι ευαισθητοποίηση των πολιτών, ανακύκλωση, χωριστή συλλογή για ανακύκλωση και κομποστοποίηση, λειτουργία των υποδομών για προσωρινή αποθήκευση και για κομποστοποίηση, υποστήριξη στην οικιακή κομποστοποίηση κα). Με αυτό τον τρόπο θα δημιουργηθούν αφενός βιώσιμες θέσεις εργασίας, θα βελτιωθεί η απόδοση της ανακύκλωσης και της κομποστοποίησης, θα βελτιωθούν οι συνθήκες εργασίας των εργαζομένων στην καθαριότητα αλλά και θα αυξηθεί η αποτελεσματικότητα των διαθέσιμων πόρων και υποδομών, με στόχο την υλοποίηση της στρατηγικής μηδενικών αποβλήτων. Ένα τέτοιο σχήμα θα μποορύσε, επίσης, εκτός των σημερινών πόρων που διαθέτει ο δήμος για τα απορρίμματα να αξιοποιήσει και επιπλέον πόρους, πχ από το Ευρωπαϊκό Κοινωνικό Ταμείο ή άλλες πηγές χρηματοδότησης.\nΕτικέτες δράσεις, ευρωκοινοβουλιο, Οικολόγοι Πράσινοι, πολιτικές απόψεις\nΕίναι η οικονομία... Δεν το βλέπετε;\n(ε) Οι Πράσινοι στο Ευρωκοινοβούλιο έχουμε ζητήσει από την Ευρωπαϊκή Επιτροπή να ασκήσει συντονισμένες πιέσεις στην Ελβετία και σε άλλες χώρες ώστε να υπάρξει διαφάνεια στο τραπεζικό σύστημα και ο τραπεζικός έλεγχος σε ευρωπαϊκό επίπεδο να διασφαλίζει ότι δεν γίνονται οι τράπεζες σε ορισμένες χώρες καταφύγια μαύρου χρήματος και γκρίζων περιουσιών. Σύμφωνα με τις εκτιμήσεις το ύψος των καταθέσεων ελλήνων σε αυτές τις τράπεζες ξεπερνάει τα 180-220 δις ευρώ και κατά συνέπεια τα ελάχιστα έσοδα από μια φορολόγηση των εισοδημάτων που δεν έχουν πληρώσει τους αντίστοιχους φόρους θα μπορούσε να ανέρχεται σε μερικά δις ευρώ.\nΗ θέση της Ελλάδα είναι στην Ευρωπαϊκή Ένωση και στην Ευρωζώνη. Η Ελλάδα χρειάζεται την ευρωπαϊκή αλληλεγγύη και επαρκή χρόνο για να τα καταφέρει. Ή θα προχωρήσουμε όλοι μαζί στην Ευρώπη αλλάζοντας είτε θα βουλιάξουμε όλοι μαζί. Η απάντηση στην κρίση είναι περισσότερο Ευρώπη, τραπεζική ένωση, νομισματική και οικονομική ένωση αλλά και πολιτική ένωση. Το έχουμε υποστηρίξει σταθερά οι Πράσινοι σε ευρωπαϊκό επίπεδο και παρεμβαίνουμε ενεργά σε αυτή την κατεύθυνση. Ζητάμε από την Κομισιόν να υποβάλλει μια έκθεση στο Ευρωκοινβούλιο για την προσαρμογή των όρων του Μνημονίου στις ευρωπαϊκές πολιτικές και τους στόχους τους, όσον αφορά στην απασχόληση, την εξάλειψη της φτώχειας, τον κοινωνικό διάλογο και την αειφορία (βιωσιμότητα).Από την άλλη η χώρα δεν μπορεί να αναπολεί τον παλιό της εαυτό. Η Ελλάδα χρειάζεται επειγόντως να αλλάξει, να αναμορφώσει τη δομή της, να δημιουργήσει σχέσεις εμπιστοσύνης με τους πολίτες της προκειμένου να διασφαλιστεί ένα μέλλον για τις νέες γενιές. Χωρίς αυτή την προσπάθεια, η οποία πρέπει να προέρχεται κατ' αρχάς από τους ελληνικούς θεσμούς και την ελληνική κοινωνία, όλες οι λύσεις θα είναι βραχυπρόθεσμες και δεν θα λύσουν τα πραγματικά προβλήματα, δεν θα απαντήσουν στην ανάγκη για μεταρρύθμιση. Περισσότερο παρά ποτέ είναι αναγκαίο ένα εναλλακτικό σχέδιο που θα διαμορφωθεί μέσα από διάλογο με τους κοινωνικούς κι επαγγελματικούς φορείς και τα περιφερειακά συμβούλια και θα εφαρμοστεί πιστά αλλά θα έχει ως βασικούς πυλώνες: βιώσιμη οικονομία, κοινωνική συνοχή κι αλληλεγγύη.\nΔείτε το βίντεο από την συνέντευξη τύπου: http://www.youtube.com/watch?v=za5vp2YBxdY&feature=youtu.be\nΔείτε βίντεο από τη συζήτηση με γιατρούς για τα θέματα υγείας – κέντρο υγείας στην Κάνδανο http://www.youtube.com/watch?v=32s5OlDFX_E&feature=youtu.be\nΑναρτήθηκε από Νίκος Χρυσόγελος στις 9:39 μ.μ. Δεν υπάρχουν σχόλια:\nΕτικέτες δράσεις, πολιτικές απόψεις\nΑναρτήθηκε από Νίκος Χρυσόγελος στις 9:36 μ.μ. Δεν υπάρχουν σχόλια:\nόχι μόνο οι άλλοι αλλά και οι Οικολόγοι Πράσινοι πρέπει αν αλλάξουν\nΕίναι σαφές ότι το εκλογικό αποτέλεσμα για τους Οικολόγους Πράσινους ήταν στις 17 Ιουνίου το χειρότερο δυνατόν. Σε αυτό έπαιξε ρόλο η πόλωση, η υιοθέτηση εύκολων “μηνυμάτων” στη συζήτηση, η οργή της κοινωνίας και η διάθεση τιμωρίας. Όπως όμως έδειξαν και τα τελικά εκλογικά αποτελέσματα η οργή δεν θα προσφέρει βιώσιμη λύση αν δεν μετατραπεί σε συνειδητή διάθεση αλλαγών με κοινωνικά δίκαιο και ισορροπημένο τρόπο όλων των πολιτικών, καταστάσεων και αξιών που οδήγησαν τη χώρα στην χρεοκοπία.\nΣε κάθε εκλογική διαδικασία κρίνονται και οι επιλογές που γίνονται από κάθε κόμμα. Κατά συνέπεια, πρέπει να αντιμετωπιστούν με ειλικρινή τρόπο αλλά δραστικά και τα πολιτικά, οργανωτικά κι επικοινωνιακά λάθη των Οικολόγων Πράσινων που οδήγησαν σε αυτό το χαμηλό εκλογικό αποτέλεσμα, παρά το γεγονός ότι οι πράσινες προτάσεις έχουν ευρύτερη υποστήριξη. Εκ των πραγμάτων, ο πράσινος πολιτικός χώρος στην Ελλάδα πρέπει να ανασυγκροτηθεί σε νέα βάση, να ανοίξει σε ενεργούς πολίτες, να διαμορφώσει μια ξεκάθαρη πράσινη, ευρωπαϊκή, κοινωνική ταυτότητα, ώστε να ανταποκρίνεται στην πράσινη δυναμική που αναπτύσσεται σταθερά στην Ευρώπη, ιδιαίτερα από τις ευρωεκλογές του 2009 και μετά.\nΣε μια εποχή βαθιάς κρίσης, οι πράσινες πολιτικές προτάσεις αποτελούν μια εναλλακτική λύση απέναντι στην κρίση και στην μονόπλευρη λιτότητα από την μία αλλά και στην εύκολη πολιτική της καταγγελίας και των εύκολων υποσχέσεων, όπως αποδεικνύουν η συστηματική δουλειά και η επιρροή της ομάδας των Πράσινων στο Ευρωκοινοβούλιο, η επιτυχία των Γερμανών Πράσινων σε όλες τις πρόσφατες εκλογές καθώς και η εκλογή 18 βουλευτών των Γάλλων Πράσινων – Ευρώπη – Οικολογία (9 άνδρες και 9 γυναίκες) και η συγκρότηση για πρώτη φορά μιας ισχυρής πολιτικής ομάδας στην γαλλική εθνοσυνέλευση.\nΣύμφωνα με διαφορετικές έρευνες, τους Πράσινους θα μπορούσε να ψηφίσει εν δυνάμει το 30% της κοινωνίας. Πρέπει λοιπόν ο οργανωμένος πράσινος πολιτικός χώρος να συγκλίνει με τις απαιτήσεις κι πράσινες αξίες ενός σημαντικού τμήματος της κοινωνίας. Η ανασυγκρότησή του πρέπει και μπορεί να είναι υπόθεση χιλιάδων ανθρώπων, ιδιαίτερα νέων, τόσο στο εσωτερικό της χώρας όσο και εκείνων που ζουν ήδη ή μεταναστεύουν σε ευρωπαϊκές χώρες. Πολιτών που έχουν κάνει βαθιές επιλογές ζωής κι αξιών, που αντιλαμβάνονται ότι οι πράσινες πολιτικές δεν είναι μιας χρήσης ούτε περιορίζονται στον χρονικό ορίζοντας κάποιας εκλογικής διαδικασίας αλλά αποτελούν προϋπόθεση για την επίλυση των δημοσιονομικών κι οικονομικών προβλημάτων της Ελλάδας αλλά και τη μακροχρόνια ευημερία της κοινωνίας, την αποτροπή συσσώρευσης επιπλέον οικολογικού και κλιματικού χρέους που θα φορτωθούν, χωρίς να ευθύνονται, τα παιδιά μας.\nΟΙΚΟΛΟΓΟΙ ΠΡΑΣΙΝΟΙ 2012 – 2020\nΜια πολιτική πρόταση για την ανασυγκρότηση και το μέλλον τους\nΜετά τα αποτελέσματα των δυο εκλογικών αναμετρήσεων της 6ης Μαΐου και της 17ης Ιουνίου ξεκίνησαν μια σειρά συζητήσεων για την πορεία του πράσινου χώρου στην Ελλάδα. Το κείμενο που ακολουθεί είναι η βάση μιας συζήτησης που ξεκίνησε από την Πολιτική Κίνηση Δωδεκανήσου, συμμετείχε η Πολιτική Κίνηση Κυκλάδων και ευρύτερα άλλα μέλη αλλά και φίλοι στο Ν. Αιγαίο αλλά και έξω από αυτό για τους τρόπους με τους οποίους πρέπει να ανασυγκροτηθεί το κόμμα. Ανοίξαμε το κείμενο αυτό και σε κάθε μέλος ή φίλο των ΟΠ που ενδιαφέρεται να συμμετάσχει στον προβληματισμό και να συνδιαμορφώσει τις προτάσεις για το μέλλον των ΟΠ. Η αποχή ή μια συζήτηση με περιορισμένη συμμετοχή δεν βοηθάει να δημιουργήσουμε ένα αποτελεσματικό, αξιόπιστο πράσινο κόμμα. Η σημερινή πρόταση δεν περιέχει συγκεκριμένες και λεπτομερείς προτάσεις αλλαγών καθώς, θα υπάρξει η ευκαιρία να επανακατατεθούν προτάσεις αλλά και επειδή μια σοβαρή διαδικασία ανασυγκρότησης οφείλει να είναι σταδιακή και προσεκτική. Η πρότασή μας είναι περισσότερο ένα πολιτικό κείμενο – πλατφόρμα και δεν περιορίζεται μόνο στις οργανωτικές – καταστατικές αλλαγές που πρέπει να γίνουν αλλά και στις αλλαγές στάσεων, νοοτροπίας, στρατηγικών και ίσως και συμπεριφορών μέσα στο κόμμα που το καθηλώνουν στα χαμηλά επίπεδα, όχι μόνο εκλογικά, αλλά κυρίως επιρροής στην κοινωνία και το πολιτικό σύστημα.\nΕίναι κρίσιμο να ξεκαθαρίσουμε λοιπόν τι είδους κόμμα θέλουμε και ποιες είναι οι σκοπεύσεις μας για την επόμενη οκταετία. Η ευθύνη που έχουμε αυτή τη στιγμή είναι μεγάλη και οφείλουμε να την κατανοήσουμε καθώς πρόκειται για ευθύνη απέναντι σε όλα τα μέλη του κόμματος και τους αγώνες που έχουν δώσει για αυτό, αλλά και ευθύνη απέναντι στην ελληνική κοινωνία αφού είμαστε όλοι πεπεισμένοι ότι η δυναμική παρουσία ενός πράσινου κόμματος αλλά και ενός πράσινου κινήματος μόνο οφέλη μπορεί να προσφέρει.\nΗ φυσιογνωμία του κόμματος\nΟι σημερινές αλλαγές, λοιπόν, δεν πρέπει να είναι αυτοσκοπός αλλά πρέπει να οδηγήσουν σε μια ουσιαστική αναδιοργάνωση και πολιτική και οργανωτική ανασύνταξη των δυνάμεων του χώρου που θα οδηγήσουν σε μια ουσιαστική βελτίωση της φυσιογνωμίας του κόμματος. Είναι σημαντικό να κρατήσουμε τα θετικά στοιχεία και να αλλάξουμε τα αρνητικά.\nΚόμμα ανοικτό, δημοκρατικό και γνωστό σε όλους\nΈνα πράσινο πολιτικό κόμμα οφείλει να είναι ανοικτό, δηλαδή να ακούει και να ακούγεται, αλλά και δημοκρατικά οργανωμένο, ώστε να μπορεί να αφουγκράζεται από τη μια τις προκλήσεις των καιρών αλλά και να διαθέτει τα άμεσα πολιτικά αντανακλαστικά για να ανταποκρίνεται σε αυτές με την ενεργή συμμετοχή των μελών του αλλά και των πολιτικών οργάνων του. Οι ανάγκες της κοινωνίας δεν είναι υποχρεωτικά ανάγκες δικές μας και το αντίθετο. Η αποτελεσματική συμμετοχή μας στις κοινωνικές και πολιτικές διεργασίες θα πρέπει να οδηγήσουν στο να γίνουν οι Οικολόγοι Πράσινοι κόμμα καταρχήν ευρέως αναγνωρίσιμο αλλά και στην αύξηση της πολιτικής μας επιρροής και δύναμης. Αλλά και τα πολιτικά όργανα των Οικολόγων Πράσινων πρέπει να είναι στελεχωμένα με κατάλληλα άτομα και να λειτουργούν δημοκρατικά, αποτελεσματικά, πολιτικά και με τρόπο ώστε μπορούν να ανταποκριθούν στις υποχρεώσεις που υπάρχουν έναντι των μελών αλλά κυρίως έναντι της κοινωνίας.\nΗ εσωστρέφεια που διακρίνει το χώρο και που έχει ως επιτομή την καθημερινή «λιστομαχία» με απρεπείς και προσβλητικές πολλές φορές εκφράσεις, αλλά και η δημιουργία μικρο-ομάδων και μηχανισμών που παρατηρούνται σε άλλου είδους κόμματα, που στοχεύουν σε αδιαφανείς διαδικασίες διανομής των «καρεκλών», έλεγχο μέσω μηχανισμών της λειτουργίας του κόμματος σε καθημερινό επίπεδο, πρέπει επιτέλους να λάβουν τέλος και να αντικατασταθούν με μαζική συμμετοχή σε πολιτικές διαδικασίες, με ουσιαστική συμμετοχή ΟΛΩΝ των μελών στις πολιτικές διαδικασίες και στον πολιτικό και τεκμηριωμένο διάλογο.\nΟι φωνές και οι φωνασκίες στο δημόσιο χώρο, φυσικό και ηλεκτρονικό, πρέπει να αντικατασταθούν από κατάθεση απόψεων, ζύμωση και σύνθεση. Χρειάζεται, να επανεπιβεβαιώσουμε τη διαφορετική ηθική του χώρου μας, η οποία και λειτούργησε θετικά στο παρελθόν, προσελκύοντας πολλούς φίλους και φίλες. Χρειάζεται να προχωρήσει ο καθένας και σε μια προσωπική αλλαγή, στην οποία προσωπικές φιλοδοξίες θα τεθούν στην υπηρεσία της προώθησης των ιδεών και των συλλογικών αξιών μας. Να αναδειχθούν οι σχέσεις αμοιβαιότητας και αλληλοϋποστήριξης.\nΟι προειλημμένες αποφάσεις και τα «κουκιά» δεν αρμόζουν σε πράσινο κόμμα και σε κάθε περίπτωση οδήγησαν στην εκλογική συντριβή της 17ης Ιουνίου, όμως ήταν μια προκαθορισμένη διαδικασία λόγω της απογοήτευσης και της αποστασιοποίησης κι αποχωρήσεων μελών.\nΣε ένα ανοικτό πράσινο κόμμα, δημοκρατικά οργανωμένο, με αξιοκρατία κι αξιολόγηση των μελών ώστε πράγματι να μπορούν να ανταποκριθούν σε αυξημένους ρόλους και ευθύνες, έχουμε πολύ περισσότερα κοινά σημεία παρά διαφορές. Σε κάθε περίπτωση και πάνω από όλα έχουμε υποχρέωση να προστατέψουμε τους εαυτούς μας, τις πράσινες ιδέες και αξίες και το κόμμα και τους συναγωνιστές μας από τέτοιες απαράδεκτες τακτικές που κυριάρχησαν σταδιακά στους ΟΠ.\nΌλη η προσοχή μας πρέπει να στραφεί πως θα ξαναγίνουμε ένα εξωστρεφές, παρεμβατικό, δεμένο με την κοινωνία και τις πιο δημιουργικές κοινωνικές δυνάμεις της σύγχρονο πράσινο, ευρωπαϊκό κόμμα που θα εκφράζει εκλογικά ένα ποσοστό της τάξης του 8-10% μέχρι το 2014.\nΜισο-γνωστή στους/στις περισσότερους μέσα στο κόμμα, πολύ πιο ασαφής έως άγνωστη στους/στις εκτός αυτού. Χρειάζεται επειγόντως να μετατραπούμε σε ένα νέο, σύγχρονο, ευρωπαϊκό πράσινο κόμμα που προσφέρει λύσεις τόσο στα άμεσα και καθημερινά προβλήματα του πολίτη όσο και στην κοινωνία και στην χώρα, δουλεύοντας παρεμβατικά στην κοινωνία αλλά και σε θεσμικό επίπεδο, σε τοπικό, κοινωνικό, δημοτικό, περιφερειακό, εθνικό κι ευρωπαϊκό επίπεδο ταυτοχρόνως και αξιοποιώντας δημιουργικά αυτή την πολύ-επίπεδη δράση του για να συνθέτει συνεκτικές πολιτικές προτάσεις και στρατηγικές.\nΣτο πλαίσιο των παραπάνω για το άνοιγμα του κόμματος είναι ανάγκη να αποσαφηνιστεί αλλά και να «εκλαϊκευτεί» η φυσιογνωμία και οι θέσεις του κόμματος.\nΠρος την κατεύθυνση αυτή θα ήταν πολλαπλά χρήσιμο:\n- να δημιουργηθεί ένα πολιτικό όργανο Πολιτικού Σχεδιασμού και Συνοχής των Πολιτικών του Κόμματος που θα αποτελείται από δυο εκπροσώπους των εκλεγμένων αυτοδιοικητικών, δυο εκπροσώπους του Πανελλαδικού Συμβουλίου, δυο εκπροσώπους των εκλεγμένων βουλευτών καθώς και τον/τους ευρωβουλευτές. Το όργανο αυτό δεν θα ασχολείται με διοικητικής ή οργανωτικής φύσης θέματα αλλά καθαρά με θέματα πολιτικού σχεδιασμού και στρατηγικής. Θα έχει τακτικές συναντήσεις και θα αναλαμβάνει πρωτοβουλίες για συνεχή διάχυση των πληροφοριών αλλά και αμφίδρομη επικοινωνία με τα μέλη στα θέματα αυτά, θα οργανώνει σεμινάρια και ημερίδες σε συνεργασία με άλλους θεσμούς των ΟΠ (Πράσινο Ινστιτούτο κ.ά)\n- να μετατραπεί, μεταξύ άλλων, το Πράσινο Ινστιτούτο σε μια Ομάδα ή Δεξαμενή Σκέψης (Τhink Τank) που να καλύπτει όλες τις τάσεις στο κόμμα ώστε να υπάρχει μια διαρκής επεξεργασία, επικαιροποίηση και εκλαΐκευση θέσεων και ταυτότητας, σύνδεση με τις εθνικές και διεθνείς εξελίξεις και με άλλες πράσινες θέσεις φορέων και πολιτικών κομμάτων. Η διαδικασία αυτή δε θα έχει σχέση με το καθημερινό πολιτικό γίγνεσθαι και τις εξελίξεις και οι όποιες προτάσεις θα πρέπει να εγκρίνονται ως θέσεις του κόμματος από το συνέδριο.\nΕίναι όμως βασικό να συνεχίσουν να υπάρχουν και να αναβαθμιστούν οι Θεματικές Ομάδες οι οποίες παράγουν χρήσιμο έργο στη διαμόρφωση θεματικών προτάσεων για κρίσιμους τομείς. Το έργο τους θα διευκολυνθεί σε σημαντικό βαθμό και για ευνόητους λόγους από την Ομάδα Σκέψης στην οποία θα πρέπει να εξελιχθεί μεταξύ άλλων το Πράσινο Ινστιτούτο. Θα πρέπει να εξετασθεί σοβαρά η δημιουργία ομάδας ή υπο-ομάδας νησιωτικότητας που θα επεξεργάζεται θέσεις και προτάσεις για το νησιωτικό χώρο.\nΣήμερα ένα πολύ μικρό ποσοστό των ήδη ελάχιστων μελών μπορεί να λάβει μέρος ουσιαστικά στη λήψη των αποφάσεων. Γεωγραφικοί περιορισμοί, ατέλειωτες διαδικασίες, έμμεσοι μέθοδοι αποκλεισμού, κακή προετοιμασία, μη πολιτικές διαδικασίες που εξαντλούν όσους/ες δεν είναι χαλκέντεροι, κακές προσωπικές σχέσεις και βιαιότητα στην πολιτική αντιπαράθεση οδηγούν στον πραγματικό αποκλεισμό των περισσότερων μελών στη λήψη ακόμα και κρίσιμων αποφάσεων. Χαρακτηριστικά στην απόφαση για την εκλογική τακτική η πλειοψηφούσα άποψη δεν είχε παρά μόνο 120 ψήφους σε ένα κόμμα που υποτίθεται ότι έχει πάνω από 1200 μέλη ακόμα και σήμερα και που οι υποψήφιοι τους μόνο στις εθνικές εκλογές είναι 300 ενώ για τις περιφερειακές εκλογές πάνω από 800. Είναι σημαντικό να εξασφαλίσουμε την ευρεία συμμετοχή όλων των μελών μας που έχουν το δικαίωμα αυτό, στις αποφάσεις τους κόμματος. Αυτό πρέπει να γίνει σε όλα τα επίπεδα, δηλαδή από το επίπεδο των Πολιτικών Κινήσεων και των Περιφερειακών Οργανώσεων, μέχρι το επίπεδο των συνεδρίων αλλά και της συμμετοχής των μελών από όπου κι αν βρίσκονται τόσο στον καθημερινό διάλογο όσο και στην διαδικασία διαμόρφωσης και λήψης των αποφάσεων. Η ηλεκτρονική κι επιστολική ψήφος αλλά και η ουσιαστική διαβούλευση πριν ληφθούν καθοριστικής σημασίας αποφάσεις και τα εσωτερικά δημοψηφίσματα πρέπει να είναι μέρος της διαδικασίας διαμόρφωσης και λήψης των αποφάσεων. Οι κανόνες του παιχνιδιού δεν πρέπει να αλλάζουν συνεχώς. Στα συνέδρια θα πρέπει να εκλέγονται σύνεδροι και μόνο αυτοί θα εκπροσωπούν κι άλλα μέλη.\nΣτο πρώτο επίπεδο πρέπει να ενθαρρυνθεί η συμμετοχή όλων των ενεργών μελών στις γεωγραφικές Πολιτικές Κινήσεις (ΠΚ) και στις Περιφερειακές Οργανώσεις (ΠΟ) αλλά και σε ψηφιακές τοπικές πολιτικές κινήσεις, περιφερειακές οργανώσεις και θεματικές ομάδες. Αυτό μπορεί να γίνει εάν υπάρχει ενεργό ενδιαφέρον και σύνδεση τους με τις κεντρικές αποφάσεις και εάν λαμβάνονται υπόψη οι ιδέες και προτάσεις τους. Σημαντικό ρόλο σε αυτό θα παίξουν οι σύνδεσμοι μεταξύ των οργανώσεων και του κόμματος κεντρικά, δηλαδή οι οργανωτικοί υπεύθυνοι, οι οποίοι από τη δική μας εμπειρία, δεν είχαν τα αποτέλεσμα που θα έπρεπε λόγω απουσίας συγκεκριμένης οργανωτικής – πολιτικής στρατηγικής, συνεχών αλλαγών σε πρόσωπα αλλά και επιλογής ατόμων χωρίς αντίστοιχη εμπειρία και γνώση που φυσικά αδυνατούν να συμβάλλουν και στην οργανωτική πολιτική ανάπτυξη ενός πολιτικού κόμματος. Ο οργανωτικός υπεύθυνος θα πρέπει να αξιολογείται τόσο στη φάση της εκλογής του όσο και κατά την πορεία εκτέλεσης του έργου του. Τα καθήκοντα του /των οργανωτικών υπευθύνων θα πρέπει να αξιολογούνται πιθανότατα και από τις ΠΚ και τις ΠΟ αφού αυτές γνωρίζουν καλά αν βοηθήθηκαν ή όχι. Σχήματα εξάλλου που αλλάζουν συνεχώς και δεν στελεχώνονται από άτομα εκπαιδευμένα και με κατάλληλη αποδειγμένη εμπειρία οδηγούν σε χαοτικές και διαλυτικές καταστάσεις, όπως έχει γίνει μέχρι τώρα καθώς και σε αδικαιολόγητη σπατάλη οικονομικών πόρων.\nΗ συμμετοχή όλων των μελών δια ζώσης σε συνεδριάσεις είναι στην εποχή μας ανέφικτη, πολύ περισσότερο που τώρα λόγω και της κρίσης αλλά και των αλλαγών που συντελούνται στον τρόπο ζωής, αλλάζει συνεχώς η σχέση των πολιτών (και μελών μας) με μια γεωγραφική προσδιορισμένη μόνο Τοπική Κίνηση ή Περιφερειακή Οργάνωση. Ένα μέλος από μια περιοχή, μπορεί να βρεθεί για μερικούς μήνες ή και κάποιο χρόνο σε μια άλλη γεωγραφική περιοχή ή και σε άλλη χώρα. Αν δεν βρεθεί κατάλληλος τρόπος συμμετοχής, τότε σταδιακά αποκόβεται από μέλος και δεν μπορεί να συμμετέχει στη διαμόρφωση των αποφάσεων. Τα νησιά ή ορεινές κι απομακρυσμένες περιοχές έχουν επίσης σημαντικές ιδιαιτερότητες που αν δεν ληφθούν υπόψη αποκλείουν σημαντικό αριθμό μελών από τις σχετικές πολιτικές αποφάσεις. Ακόμα και η συμμετοχή σε ένα συνέδριο είναι μια απίστευτη, δαπανηρή και απαιτητική σε μέρες διαδικασία για ένα μέλος που μένει σε ένα νησί, ακόμα και αν υπάρχουν κατάλληλες ακτοπλοϊκές συνδέσεις και μπορεί να απουσιάσει κάποιος από τη δουλειά ή το σπίτι του επί μέρες. Παρόλο ότι οι νησιώτες είναι από τα πιο δραστήρια μέλη των ΟΠ, η δια ζώσης συμμετοχή τους πχ στα συνέδρια είναι ελάχιστη, διαμορφώνοντας μέλη με διαφορετικές υποχρεώσεις και δικαιώματα. Το ίδιο ισχύει και για σημαντικό αριθμό μελών – αρχικά τουλάχιστον – που μένουν τον λιγότερο ή περισσότερο χρόνο τους εκτός χώρας ή ταξιδεύουν συχνά εκτός. Αλλάζει έτσι όμως η σύνθεση του κόμματος και οι αποφάσεις λαμβάνονται από περιορισμένο αριθμό μελών, με συγκεκριμένα κοινωνικό-οικονομικά και γεωγραφικά χαρακτηριστικά και πολλά άλλα μέλη περιθωριοποιούνται και σταδιακά απομακρύνονται από το κόμμα.\nΠρέπει, λοιπόν, να καθιερωθεί η συμμετοχή μέσω εναλλακτικών τρόπων όπως η ηλεκτρονική συμμετοχή και ψηφοφορία καθώς και η επιστολική ψηφοφορία, χωρίς να είναι απαραίτητη η φυσική παρουσία των μελών. Επιπλέον, η ηλεκτρονική ψηφοφορία αποτελεί διαδικασία αμεσοδημοκρατική, προσφιλή και οικεία στους νέους ανθρώπους, οι οποίοι θα μπορούσαν με αυτό τον τρόπο να προσελκυστούν για να συμμετάσχουν μαζικότερα.\nΜια τέτοια εξέλιξη θα σταματούσε και την πρακτική της εκπροσώπησης με κάρτες αφού κάθε μέλος θα μπορούσε να ψηφίσει για τον εαυτό του/της από οποιοδήποτε σημείο.\nΗ άποψη των άλλων για μας και τα θέματα που τους «καίνε»\nΠώς μας βλέπουν όμως οι άλλοι; Ποια είναι η άποψη των πολιτών για μας; Είναι η ατζέντα μας η ίδια με αυτή των πολιτών και με τις ανάγκες τους; Απαντάμε στα καθημερινά ερωτήματα και αγωνίες τους; Είναι οι πολιτικές προσαρμοσμένες στις ανάγκες της κοινωνίας ή προωθούν πραγματικές λύσεις; Όταν το κάνουν αυτό αποτελεσματικά, οι πολίτες το γνωρίζουν και το αναγνωρίζουν; Ερωτήματα που πρέπει να απαντήσει κανείς ακόμα κι αν θεωρεί ότι πρέπει να βρισκόμαστε μπροστά από την κοινωνία. Γιατί για να το κάνουμε θα πρέπει να ξέρουμε τι σκέφτεται αυτή.\nΗ καθημερινή έρευνα όλων των παραπάνω λοιπόν είναι εκ των ων ουκ άνευ για ένα Πράσινο κόμμα που θέλει πραγματικά να βρίσκεται κοντά στην κοινωνία. Όχι για να την κολακέψει ή να τη χαϊδέψει και να κλείσει τα μάτια στα στραβά της αλλά για να την προάγει και να τη βελτιώσει. Η έρευνα αυτή μπορεί να γίνει με μαζικούς και συμβατικούς τρόπους διερεύνησης της κοινής γνώμης (έρευνα γνώμης) αλλά μπορεί και πρέπει να καταγράφεται καθημερινά από όλους μας στη διάδρασή μας με την κοινωνία και τους φορείς. Τα αποτελέσματα θα μπορούν να κατατίθενται στην Ομάδα Σκέψης/Πράσινο Ινστιτούτο που προτείνουμε παραπάνω και να επεξεργάζονται από αυτή.\nΕξίσου σημαντικό είναι όμως να μη δημιουργείται μια εσωστρεφής νομεκλατούρα στο εσωτερικό του κόμματος που αυτό-αναπαράγει την εικόνα της, με πολύ μεγάλο μάλιστα οικονομικό και πολιτικό κόστος για το κόμμα. Αν διαβάσει κάποιος προσεχτικά τον προϋπολογισμό του κόμματος θα διαπιστώσει ότι έχουν αυξηθεί εντελώς δυσανάλογα τα κόστη γραφειοκρατικής λειτουργίας την ίδια στιγμή που ελάχιστοι πόροι διατέθηκαν για δραστηριότητες εκπαίδευσης, τεκμηρίωση και κυρίως ανάπτυξη της σχέσης με την κοινωνία, ώστε να μπορούμε να αντιλαμβανόμαστε συνεχώς πως σκέφτονται και πως αλλάζουν οι κρίσιμοι κοινωνικοί χώροι αλλά και να μπορούμε να διαχέουμε τις προτάσεις μας και να προκαλούμε πολιτικά και κοινωνικά γεγονότα. Είναι γεγονός ότι η συντριπτική πλειοψηφία της κοινωνίας αλλά και πολλοί προηγούμενοι ψηφοφόροι μας θεωρούν ότι είμαστε κοινωνικά ανύπαρκτοι (εξαίρεση είναι η κοινωνική δραστηριοποίηση περιορισμένου αριθμού μελών αλλά ως προσωπική επιλογή καθώς και η αυτοδιοικητική και Ευρωκοινοβουλευτιή θεσμική δραστηριότητά μας). Η αξιολόγηση του έργου και του κόστους που συνεπάγεται η λειτουργία της Εκτελεστικής Γραμματείας και του Πανελλαδικού Συμβουλίου με τη σημερινή μορφή τους μπορεί να αποδείξει πολύ εύκολα ότι ασχολούμαστε συστηματικά με αναποτελεσματικό μάλιστα τρόπο και με τεράστιο κόστος σχεδόν πλήρως με εσωστρεφή θέματα τα οποία θα έπρεπε να απασχολούν ελάχιστα ή καθόλου αυτά τα όργανα.\nΤο (καυτό) θέμα της ηγεσίας\nΗ αποτελεσματική ηγεσία έχει αναγνωρισθεί ως αδιαπραγμάτευτη για κάθε οργανισμό μικρό ή μεγάλο. Πολλές φορές, ιδιαίτερα στα πολιτικά μας πράγματα, η ηγεσία συγχέεται με τη χειραγώγηση και τις αντιδημοκρατικές, αρχηγικές συμπεριφορές. Δεν είναι όμως έτσι τα πράγματα. Η αποτελεσματική ηγεσία σε έναν οργανισμό δε σημαίνει έλλειμμα δημοκρατικής οργάνωσης. Ίσα-ίσα που αποτελεσματική ηγεσία συνήθως σημαίνει βελτίωση του οργανισμού αλλά και της εσωτερικής δημοκρατίας σε αυτόν. Το πολιτικό laissez faire δεν είναι πάντα αποδοτικό αλλά ούτε και δημοκρατικό.\nΟι συζητήσεις που κατά καιρούς γίνονται σε διάφορες περιφέρειες αλλά και με μέλη και φίλους μας γενικότερα δείχνουν ότι σχεδόν όλοι συμφωνούν ότι πρέπει να υπάρχει ηγεσία στο κόμμα από ένα ή δύο άτομα, εκλεγμένα από συνέδριο και με καθορισμένη θητεία, είτε μιας τετραετίας είτε μίας συν μία. Το άτομο ή τα άτομα αυτά, όπως και να το ονομάσουμε, (συμ)πρόεδροι, γραμματείς, επικεφαλής, πρέπει να είναι οι αναγνωρίσιμοι επικεφαλής του κόμματος ακριβώς όπως συμβαίνει στην προεκλογική περίοδο. Δεν είναι σκόπιμο να υπεισέρθουμε σε λεπτομέρειες αυτή τη στιγμή, όμως είναι σημαντικό να ακούσουμε τη βάση του κόμματος που απαιτεί ηγεσία με συγκεκριμένο και πάντως όχι διακοσμητικό ρόλο.\nΗ δήθεν απουσία ηγεσίας μέχρι σήμερα είναι να δημιουργούνται αρχηγίσκοι σε διάφορα επίπεδα χωρίς πολιτική νομιμοποίηση, αξιολόγηση και δημοκρατικό έλεγχο αλλά και να εμφανίζονται συμπεριφορές που δεν θα ήταν αποδεκτές σε μια πραγματικά δημοκρατική λειτουργία μιας ηγεσίας με ξεκαθαρισμένο πλαίσιο λειτουργίας κι αρμοδιοτήτων, όπως συμβαίνει στα πράσινα κόμματα.\nΟ ρόλος της ηγεσίας δε θα είναι ο καθιερωμένος αρχηγικός ρόλος των άλλων κομμάτων. Ως μέλη ενός ευρύτερου πολιτικού οργάνου αναλαμβάνει να εκπροσωπεί το κόμμα σε κάθε περίπτωση. Συνομιλεί με όσους χρειάζεται. Μεταφέρει τις θέσεις του κόμματος στους συνομιλητές μας και τις θέσεις αυτών στο κόμμα. Ανακοινώνει σοβαρές αποφάσεις του κόμματος και λειτουργεί και ως επικοινωνιακό εργαλείο. Γενικά είναι η εικόνα του κόμματος προς τα έξω.\nΤα οφέλη από την ύπαρξη ηγεσίας είναι αυτονόητα, ειδικά μάλιστα όταν μιλάμε για την ελληνική πολιτική σκηνή. Το κόμμα γίνεται πιο προσιτό και αναγνωρίσιμο, οι θέσεις μας είναι πιο εύκολο να περάσουν στην κοινωνία, είμαστε πιο ευέλικτοι όπου χρειάζεται χωρίς όμως να κάνουμε παραχωρήσεις στη δημοκρατική δομή του κόμματος και χωρίς να μεταβαλλόμαστε σε αρχηγικό κόμμα όπως τα περισσότερα, μιας και οι θέσεις του κόμματος δεν εκπορεύονται από τον/την τους/τις επικεφαλής αλλά από τα συλλογικά όργανα. Επίσης υπάρχει συνέχεια στις στρατηγικές που αποφασίζονται συλλογικά και δεν αυτοσχεδιάζουμε σε κάθε εκλογική διαδικασία ή κάθε εκπρόσωπος που αναλαμβάνει έναν ρόλο για μερικούς μήνες, χωρίς μάλιστα να έχει τον κατάλληλο χρόνο που απαιτείται για να προετοιμαστεί κατάλληλα για τις ευθύνες που αναλαμβάνει.\nΤο Πανελλαδικό Συμβούλιο δε χάνει τον καταστατικό καθιερωμένο ηγετικό του ρόλο όμως έχει ένα πιο πολιτικό πλέον ρόλο. Δεν ασχολείται με άμεσα, καθημερινά και πρακτικά θέματα που μπορούν να επιλύσουν άλλα πιο ευέλικτα όργανα αλλά με θέματα πολιτικής φύσεως. Ως εκ τούτου δε συνεδριάζει κάθε μήνα αλλά τρεις ή τέσσερις φορές το χρόνο και αφού έχουν προηγηθεί συνεδριάσεις των περιφερειακών οργάνων με συγκεκριμένη πολιτική ατζέντα που θα βοηθήσει να συντεθούν οι θέσεις σε εθνικό επίπεδο.\nΈνα τέτοιο σοβαρό όμως όργανο δεν μπορεί να συνεδριάζει με τον τρόπο που συνεδριάζει σήμερα και με το σημερινό επίπεδο. Η πρακτική ενός τέτοιου οργάνου πρέπει να συνάδει με τη σοβαρότητα των θεμάτων που το απασχολούν. Συγκεκριμένη ημερήσια διάταξη, προετοιμασία της συνεδρίασης με οργάνωση – κωδικοποίηση των προτάσεων, διαφάνεια των αποφάσεων, ενδεχομένως με δυνατότητα παρακολούθησης από όλα τα μέλη μέσω web TV, έλεγχος των άλλων οργάνων του κόμματος και σοβαρή πολιτική δουλειά είναι αυτά που πρέπει να χαρακτηρίζουν τη λειτουργία του ΠΣ.\nΤα μέλη του ΠΣ δεν βρίσκονται εκεί ως φορείς των δικών τους ιδεών και θέσεων αλλά των οργάνων που εκπροσωπούν, ειδικά όταν μιλάμε για τους άμεσα εκλεγμένους από τις Περιφερειακές Συνδιασκέψεις και αυτό προϋποθέτει αναβάθμιση της περιφερειακής λειτουργίας των ΟΠ κάτι που δεν υπάρχει σήμερα. Στις προτάσεις να λαμβάνονται ισότιμα υπόψη οι αποφάσεις των ΠΚ και ΠΟ και όχι μόνο προσωπικές εισηγήσεις των μελών.\nΤα μέλη του Περιφερειακού Συμβουλίου εκλέγονται όπως και σήμερα αλλά η νομιμοποίηση του οργάνου γίνεται από το συνέδριο ώστε να έχει πολιτική νομιμοποίηση για δυο χρόνια. Σε περίπτωση που μια περιφέρεια δεν έχει επαρκή αριθμό μελών, εκλέγεται από το συνέδριο μέλος που θα λειτουργεί ως σύνδεσμος με την περιφέρεια με κύριο αντικείμενο να εργαστεί για την ανάπτυξη της πολιτικής και οργανωτικής ανάπτυξης της συγκεκριμένης περιφέρειας. Μέχρι να αποκτήσει την ελάχιστη απαιτούμενη πολιτική και περιφερειακή λειτουργία ο συγκεκριμένος / η εκπρόσωπος συμμετέχει αλλά χωρίς δικαίωμα ψήφου σε άλλα θέματα πλην αυτά που αφορούν στην συγκεκριμένη περιφέρεια.\nΗ ΕΓ, η οποία ίσως πρέπει να μετονομαστεί σε Πολιτική Γραμματεία, πρέπει και αυτή να αναβαθμιστεί και να απαλλαγεί από τα πρακτικά θέματα που θα πρέπει να περιέλθουν στα αντίστοιχα όργανα, όπως η Οικονομική και η Οργανωτική Επιτροπή, τουλάχιστον μέχρι κάποιο όριο. Ο/η ή οι επικεφαλής του κόμματος πρέπει να είναι μέλη της Πολιτικής Γραμματείας ώστε να συντονίζονται καλύτερα οι κινήσεις τους.\nΤο έργο μιας Πολιτικής Γραμματείας ενός πράσινου κόμματος θα μπορούσε να αφορά:\n- σε έναν ή δυο επικεφαλής / συμπροέδρους που ανάλογα με το αντικείμενό τους θα ήταν μερικής ή ολικής απασχόλησης επαγγελματικά στελέχη όσο διαρκεί η θητεία τους και το αντικείμενό τους θα έπρεπε να είναι η συνεχής παρουσία τους σε εκδηλώσεις, παρεμβάσεις, επαφές με κοινωνικές ομάδες, πανελλαδικά όπως περιγράφεται και παραπάνω\n- ένα ή δυο εκπροσώπους τύπου κεντρικά (όπως πρέπει να υπάρχουν και σε κάθε περιφέρεια) που δεν θα έπρεπε να έχουν αμοιβόμενη σχέση με το κόμμα. Οι εκπρόσωποι τύπου ως μέλη της ΠΓ ασχολούνται με το τρέχον επικοινωνιακό κομμάτι εκτός βέβαια από τα πιο σοβαρά πολιτικά θέματα τα οποία χειρίζεται ο/η/οι επικεφαλής του κόμματος.\n- έναν Γραμματέα του κόμματος που δεν είναι αμειβόμενη θέση και δε συγχέεται με τον ρόλο του συντονιστή ή διευθυντή του κόμματος (που δεν είναι μέλος της Πολιτικής Γραμματείας αλλά εκτελεστικό όργανο)\nΤα υπόλοιπα μέλη της Πολιτικής Γραμματείας (1-3 ανάλογα με τη σύνθεση κάθε οργάνου ώστε να είναι 6μελής) δεν είναι αμειβόμενα.\nΌλα τα μέλη της Πολιτικής Γραμματείας εκλέγονται από το συνέδριο με διετή θητεία, που μπορεί να ανανεωθεί για άλλα δυο χρόνια.\nΤο κόμμα χρειάζεται, επίσης, έναν/μία διευθυντή ή συντονιστή του κόμματος με επαγγελματικό συμβόλαιο (μέλος ή όχι του κόμματος) που θα υπογράφεται και θα παρατείνεται ανάλογα με τα αποτελέσματα της αξιολόγησης του έργου του/της. Το στέλεχος αυτό εισηγείται προς την Πολιτική Γραμματεία και απολογείται, συντάσσει εκθέσεις αλλά δεν έχει δικαίωμα ψήφου. Έχει την ευθύνη καθημερινής λειτουργίας του κόμματος, ελέγχει την καλή διαχείριση των οικονομικών του κόμματος καθώς και είναι υπεύθυνος για την διοργάνωση κεντρικών εκδηλώσεων του κόμματος αλλά και για την οργανωτική ανάπτυξή του με βάση τις πολιτικές κι οργανωτικές κατευθύνσεις που έχουν τεθεί. Είναι επίσης, υπεύθυνος για τη διαχείριση των αποσπασμένων και του ανθρώπινου προσωπικού πανελλαδικά, συνεπικουρούμενος/η από κάποιον βοηθό. Συντάσσει εκθέσεις ανά τρίμηνο στη βάση των ευθυνών και αρμοδιοτήτων του.\nΗ συμμετοχή σε οποιαδήποτε άλλα πολιτικά όργανα, όπως είναι πχ η σημερινή μορφή της ΕΓ, δεν μπορεί να συνδέεται με πλήρους απασχόλησης αμοιβή, και πολύ περισσότερο αν κάποιος που έχει ένα επάγγελμα, όπως πχ μαγαζί, δεν αφήνει την δουλειά του αλλά λαμβάνει επιπλέον πλήρη αμοιβή, όπως γίνεται σήμερα, χωρίς να έχει μάλιστα κάποιο εξειδικευμένο και προσδιορισμένο απαιτητικό αντικείμενο δουλειάς, πέρα από μια συμμετοχή σε συνεδρίαση μια φορά την εβδομάδα ή (απίστευτο αλλά λόγω κακού κλίματος κι ανοργανωσιάς) όγκο δουλειάς ηλεκτρονικής μορφής.\nΗ Πολιτική Γραμματεία θα πρέπει να έχει τον πολιτικό ρόλο της επαφής και επικοινωνίας με τις ΠΚ, τις ΠΟ και τις ΘΟ μέσω του συντονιστή / διευθυντή που είναι υπεύθυνος για τα θέματα οργανωτικής ανάπτυξης, του Γραμματέα (που είναι πολιτικό κι όχι επαγγελματικό στέλεχος) και των συντονιστών και της ευρύτερης καθοδήγησης του κόμματος. Ιδιαίτερο ρόλο θα αναλαμβάνει κατά τη διάρκεια των προεκλογικών εκστρατειών κάτι που δεν γίνεται σήμερα.\nΤον τελικό πολιτικό σχεδιασμό σε μεσο- και μακροπρόθεσμη βάση έχει το συνέδριο του κόμματος. Για το ενδιάμεσο διάστημα, για τον συντονισμό μεταξύ των διαφόρων θεσμικών παρεμβάσεων του κόμματος (αυτοδιοίκηση, ευρωκοινοβούλιο, εθνικό κοινοβούλιο, κόμμα) δημιουργείται ένα πολιτικό όργανο, Πολιτικού Σχεδιασμού και Συνοχής των Πολιτικών του Κόμματος που αποτελείται από:\n- δυο εκπροσώπους των εκλεγμένων αυτοδιοικητικών,\n- τους δυο εκπροσώπους του κόμματος / συμπροέδρους,\n- το προεδρείο (δυο εκπρόσωποι) των εκλεγμένων βουλευτών καθώς\nκαι τον/τους ευρωβουλευτές. Για πάνω από δυό, συμμετέχουν μέχρι δύο. Σήμερα στο όργανο αυτό συμμετέχουν ο νυν και ο πρώην ευρωβουλευτής.\nΤο όργανο αυτό δεν θα ασχολείται με διοικητικής ή οργανωτικής φύσης θέματα αλλά καθαρά με θέματα πολιτικού σχεδιασμού και στρατηγικής. Θα έχει τακτικές συναντήσεις και θα αναλαμβάνει πρωτοβουλίες για συνεχή διάχυση των πληροφοριών αλλά και αμφίδρομη επικοινωνία με τα μέλη στα θέματα αυτά, θα οργανώνει σεμινάρια και ημερίδες σε συνεργασία με άλλους θεσμούς των ΟΠ (Πράσινο Ινστιτούτο κα)\nΑποκέντρωση του κόμματος και επιμόρφωση των στελεχών\nΤο κόμμα της αποκέντρωσης είναι σήμερα πιο αθηνοκεντρικό από ποτέ. Η ενδυνάμωση της λειτουργίας των ΠΚ και των ΠΟ είναι αδήριτη ανάγκη για να πάει μπροστά το κόμμα. Από την άλλη πλευρά για να γίνουν τα μέλη μας κοινωνοί των ιδεών και θέσεων μας θα πρέπει να τις γνωρίζουν τα ίδια.\nΣε ένα ειλικρινές πλαίσιο αποκέντρωσης του κόμματος, θα πρέπει να εξετασθούν κατάλληλοι τρόποι βελτίωσης και αναβάθμισης της λειτουργίας των ΠΚ και των ΠΟ προς αυτή τη κατεύθυνση αλλά και πολιτικής αναβάθμισης των μελών και εκπαίδευσης των στελεχών πριν αναλάβουν θέσης ευθύνης τόσο στο εσωτερικό του κόμματος όσο κι εκπροσώπησης σε θεσμούς (αυτοδιοίκηση, κοινοβούλιο, ευρωκοινοβούλιο).\nΣίγουρα χρειάζεται βελτίωση της αμφίδρομης επικοινωνίας οργανώσεων και Εκτελεστικής ή Πολιτικής Γραμματείας όπως προτείνουμε. Οι οργανωτικοί υπεύθυνοι, από τη δική μας εμπειρία, πλην εξαιρέσεων, δεν μπόρεσαν να σταθούν στο ύψος της παραπάνω αποστολής και να βοηθήσουν τη λειτουργία των οργανώσεων μέχρι σήμερα. Γι αυτό προτείνεται το ρόλο αυτό να τον έχει πρόσωπο με κατάλληλα προσόντα που θα είναι ο Δ/της ή συντονιστής, όπως αναφέρεται πιο πάνω.\nΈχει διαπιστωθεί έλλειμμα στην ενημέρωση των μελών μας και όσων αφορά τις θέσεις μας αλλά και ευρύτερα τις θέσεις του παγκόσμιου πράσινου κινήματος. Αυτό έχει ως αποτέλεσμα να μην έχουμε αυτοπεποίθηση για τις θέσεις μας, να μην είμαστε πειστικοί προς τους πολίτες οι οποίοι δε μας εμπιστεύονται όσο πρέπει και ίσως το κυριότερο να μην έχουμε ομογενοποιημένες και κοινές θέσεις ακόμα και ανάμεσά μας. Η διοργάνωση καλά προετοιμασμένων σεμιναρίων για τα μέλη θα βοηθούσε σε πολύ μεγάλο βαθμό όπως έχουμε ήδη δει σε μερικές περιπτώσεις που έγινε σχετική απόπειρα.\nΤι είδους συνέδριο των Οικολόγων Πράσινων\nΤο επόμενο συνέδριο των ΟΠ θα πρέπει να είναι συνέδριο ουσιαστικής επανίδρυσης, διόρθωσης των λαθών που κάναμε και κυρίως η αφετηρία μιας δημιουργικής πορείας με άνοιγμα στην κοινωνία, μαζική συμμετοχή νέων μελών από την κοινωνία των πολιτών, κοινωνικούς και ακαδημαϊκούς φορείς και κυρίως νέων σε ηλικία μελών, αναζητώντας τρόπο να αντιμετωπιστούν προβλήματα που αντί να ευνοούν, περιορίζουν τη συμμετοχή. Σε κάθε περίπτωση η αναγγελία του συνεδρίου θα πρέπει να αφήνει είτε αρκετό διάστημα να υπάρξει σοβαρή συζήτηση με κρίσιμες κοινωνικές ομάδες είτε θα πρέπει να μειώσει τον χρόνο που απαιτείται για να μπορεί κάποιο νέο μέλος να συμμετάσχει στις εργασίες του συνεδρίου. Σε κάθε περίπτωση πρέπει να έχει προηγηθεί ουσιαστική συζήτηση για τις αλλαγές που προτείνονται (μεταξύ άλλων και αυτές που παρουσιάζουμε εμείς αλλά κι αυτές που έχουν παρουσιάσει άλλα κείμενα)\nΠροτεραιότητες των ΟΠ για το διάστημα μέχρι το 2014\nΕκτός από την ανασυγκρότηση του πράσινου πόλου και τη δημιουργία ενός δημοκρατικού, ανοικτού, ευρωπαϊκού πράσινου κόμματος, οι στρατηγικές προτεραιότητες του είναι σημαντικές για να μπορέσει να παίξει ουσιαστικό ρόλο στην έξοδο της χώρας από την κρίση αλλά και γενικότερα τη στροφή της προς την οικολογική, οικονομική και κοινωνική βιωσιμότητά. Γι αυτό θεωρούμε σημαντικό η στρατηγική των ΟΠ να λάβει υπόψη ότι πρέπει:\n- Να διαμορφώσουμε μέχρι το φθινόπωρο, σε συνεργασία με τους κοινωνικούς και επαγγελματικούς φορείς στη χώρας μας αλλά και την εμπειρία και καλές πρακτικών των πράσινων ευρωβουλευτών (κάτι που βρίσκεται σε εξέλιξη ήδη) ένα σχέδιο εναλλακτικής πρότασης για την οικονομία και την απασχόληση, με έμφαση στην κοινωνική συνοχή, τη βιωσιμότητα, την προστασία του περιβάλλοντος και γενικότερα την πράσινη οικονομία και ειδική αναφορά στις ευκαιρίες απασχόλησης των νέων ανθρώπων. Σε αυτή την προσπάθεια πρέπει να προσαρμόσουμε τις προγραμματικές προτάσεις μας στην σημερινή συγκυρία, να αξιοποιήσουμε στελέχη της ακαδημαϊκής κοινότητας και της κοινωνίας των πολιτών που είναι κοντά στις απόψεις αλλά και να δώσουμε ενεργό ρόλο σε σημαντικά στελέχη άλλων πράσινων κομμάτων που είναι ελληνικής καταγωγής.\n- Να επικεντρώσουμε σημαντικό μέρος των πολιτικών πρωτοβουλιών, των πόρων και του ανθρώπινου δυναμικού μας για την ανάπτυξη της κοινωνικής οικονομίας και των κοινωνικών συνεταιριστικών επιχειρήσεων σε περιφερειακό και τοπικό επίπεδο, αξιοποιώντας πρωτοβουλίες του πρώην και νυν ευρωβουλευτή αλλά και του σημαντικού δικτύου σε εθνικό και ευρωπαϊκό επίπεδο που έχει δημιουργηθεί ως αποτέλεσμα αυτών κι άλλων προσπαθειών. Αν μπορέσουμε συντονισμένα να συνεισφέρουμε αποτελεσματικά ώστε να προχωρήσουν παραδειγματικές τέτοιες προσπάθειες –επιλέγοντας περιοχές και ανθρώπους-, η δουλειά αυτή μπορεί να δώσει άμεσα αποτελέσματα, να αγκαλιαστεί από τις τοπικές κοινωνίες και να λειτουργήσει ως σημείο αναφοράς για τον ρόλο μας στην κεντρική πολιτική σκηνή.\n- Να ενισχύσουμε τις προσπάθειες κοινωνικής αλληλεγγύης ώστε να μπορέσουν να επιβιώσουν σήμερα πολίτες και κοινωνικές ομάδες που βρίσκονται στα όρια επιβίωσης. Χρειάζεται μεταξύ άλλων να δημιουργηθεί - με πρωτοβουλία των ΟΠ - ένα Ταμείο Κοινωνικής Αλληλεγγύης – με πόρους από το κόμμα των ΟΠ, το 50% του μισθού του ευρωβουλευτή αλλά και κινητοποιώντας κι άλλες πηγές χρηματοδότησης ώστε να χρηματοδοτούνται με αξιοκρατικό, στοχευμένο τρόπο πρωτοβουλίες. Σε αυτή την κατεύθυνση πρέπει να ανοίξει ένας ουσιαστικός διάλογος και να μην περιοριστεί η συζήτηση σε μια αντιπαραγωγική και γραφειοκρατική αντίληψη περί κομματικού ελέγχου\n- Να αξιοποιήσουμε την συμμετοχή μας στο Ευρωπαϊκό Πράσινο Κόμμα και την διοργάνωση στην Αθήνα του Συμβουλίου του (με τη συμμετοχή πάνω από 400 πράσινων στελεχών από όλη την Ευρώπη) για την έναρξη μιας πράσινης πορείας προς την κοινωνία που θα αναγεννήσει το πράσινο κόμμα στην Ελλάδα. Το συνέδριο των ΟΠ θα πρέπει να ακολουθήσει αφομοιώνοντας δημιουργικά μια τέτοια μεγάλης εμβέλειας παρουσία των ευρωπαίων πράσινων στην χώρας, καθώς και την προβολή της εναλλακτικής πράσινης οικονομικής πρότασης που θα πρέπει μέχρι τότε να έχει ολοκληρωθεί με την συμβολή των πράσινων ευρωβουλευτών και άλλων πράσινων κέντρων τεκμηρίωσης, αξιοποιώντας την προγραμματική δουλειά που έχει γίνει μέχρι σήμερα από τους ΟΠ, τις θεματικές ομάδες τους, τα περιφερειακά σχήματα και άλλους κοινωνικούς και επαγγελματικούς φορείς.\n- Να οργανώσουμε συντονισμένη κεντρική και περιφερειακή καμπάνια για να ξεκαθαρίσουμε τις θέσεις μας για τα θέματα που οι Οικολόγοι Πράσινοι έχουν δαιμονοποιηθεί (πχ Μακεδονικό, φίδια, κλπ) ή σε θέματα για τα οποία οι απόψεις μας δεν έχουν επαρκώς συζητηθεί. Να συσταθεί γι αυτό μια εξειδικευμένη Ομάδα Ευαισθητοποίησης που θα υποστηρίξει κεντρικές και περιφερειακές εκστρατείες\nΕπίλογος – Ας σκεφτούμε Πράσινα\nΗ εκλογική αποτυχία στις πρόσφατες εκλογές θα πρέπει να στρέψει όλες μας τις προσπάθειες στη διαμόρφωση ενός σύγχρονου Πράσινου Κόμματος με Ευρωπαϊκές προδιαγραφές, αξιοποιώντας τη συμμετοχή μας στο Ευρωπαϊκό Κοινοβούλιο, το Ευρωπαϊκό Πράσινο Κόμμα και σε σημαντικό αριθμό αυτοδιοικήσεων, με ορίζοντα το 2020, αλλά ενδιάμεσους στόχους μέχρι το 2014. Η προσπάθεια θα είναι επίπονη και μακρά και θα απαιτήσει από όλους λογική, ψυχραιμία, ανεκτικότητα και ένα ειλικρινές κλίμα συνεργασίας και σύνθεσης απόψεων. Θα απαιτήσει αλλαγές στο καταστατικό που πρέπει να γίνουν προσεκτικά και με προοπτική αλλά σε μια βάση που θα ανοίξει το κόμμα και δε θα μπλοκάρει οποιεσδήποτε αλλαγές στη βάση των άκαμπτων διαδικασιών που έχουν οδηγήσει σε αποτυχία όλες τις προσπάθειες για αλλαγές που αποπειράθηκαν. Σε αυτές τια αλλαγές πρέπει να αξιοποιήσουμε τη σημαντική ελληνική κι ευρωπαϊκή εμπειρία των πράσινων κομμάτων αλλά και να δούμε πως αντιμετώπισαν προβλήματα σαν και τα δικά μας άλλα πράσινα κόμματα, ώστε να μην ανακαλύπτουμε κάθε φορά τον τροχό. Η προσπάθεια που είχε γίνει παλιότερα πρέπει να συνεχιστεί πιο οργανωμένα τώρα και να αξιοποιήσουμε στελέχη ελληνικής καταγωγής που παίζουν σημαντικό ρόλο σε άλλα πράσινα κόμματα. Θα απαιτήσει κι έγκαιρη προετοιμασία ενόψει των επόμενων εθνικών εκλογών, όποτε κι αν γίνουν αλλά και των περιφερειακών, δημοτικών και ευρωπαϊκών εκλογών του 2014.\nΘα απαιτήσει όμως πάνω απ’ όλα να αλλάξουν μερικές μας στάσεις και νοοτροπίες. Πρέπει όλες και όλοι να αναλογιστούμε τις ευθύνες μας που όπως λέμε πιο πάνω δεν είναι μόνο ευθύνες απέναντι στον εαυτό μας. Η δημιουργία ενός τέτοιου κόμματος θα έχει πολλαπλά οφέλη για όλους και όλες μας, αλλά κυρίως για την πατρίδα μας, την Ν.Α. Ευρώπη, την Μεσόγειο και τα Βαλκάνια καθώς και την Ευρώπη γενικότερα. Ας σκεφτούμε λοιπόν Πράσινα. Η εμμονή σε ξεπερασμένες αντιλήψεις ή σε παθογένειες που έφεραν σε οριακό σημείο τους ΟΠ δεν θα είναι προς όφελος του πράσινου κινήματος και γι αυτό δε θα γίνουν πλέον αποδεκτές.\nΥπογράφουν (άνδρες και γυναίκες) μέλη των ΟΠ:\nΔημήτρης Γρηγοριάδης (συντονιστής ΟΠ Δωδεκανήσου),\nΧριστίνα Ευθυμιάτου (συντονίστρια ΟΠ Κυκλάδων)\nΧρήστος Σιδέρης – Κως\nΚάτια Λεμπέση - Αθήνα\nΓιώργος Παπασπυρόπουλος – Αθήνα\nΝίκος Ψαρρός – Σύμη\nΜιχάλης Κουλούμπρης – Ρόδος\nΒασίλης Σιδέρης – Κως\nΈφη Τσούτση – Κως\nΑναστασία Διακοσταυριανού – Ρόδος\nΛάμπρος Μπούκλης – Πελοπόννησος\nΣτράτος Τσελάς – Αθήνα\nΝτίνος Φούντης – Κάσος\nΓιάννης Καράς – Γερμανία\nΦωτεινή Αναστασίου – Νάξος (με το σχολιασμό της σε παράρτημα)\nΓιάννης Σπύρου – Ρόδος\nΒούλα Τσέτση – Γ.Γ της ομάδας της ομάδας των Πράσινων στο ευρωκοινοβούλιο (στο γενικό πλαίσιο του κειμένου)\nΝίκος Χρυσόγελος – Ευρωβουλευτής, Περιφερειακός Σύμβουλος Ν. Αιγαίου\nΜιχάλης Μπάκας, συντονιστής ΤΠΚ των ΟΠ Λέσβου,\nΑνδρέας Σπηλιώτης, Πάτρα,\nΜίνα Παλτόγλου, Αττική,\nΑποστόλης Παπαγεωργίου, Αγ Ανάργυροι,\nΙωάννης Μαχαίρας, Γ. Κανέλλης - Μέλος ΠΚ Αχαϊας,\nΜιχάλης Ιακ Αμμάρι, γιατρός, ΤΠΚ Πατησίων-Κυψέλης,\nΚαρλόττα Δάσκα, ΤΠΚ Πατησίων-Κυψέλης,\nΛεωνίδας Αγγελόπουλος, Γαλάτσι\nΑναρτήθηκε από Νίκος Χρυσόγελος στις 1:41 μ.μ. Δεν υπάρχουν σχόλια:


Η Αποστολού Παντελή για την τελευταία νύχτα του Μόδεστου, πρώτου ήρωα της ΕΟΚΑ – News of the Greek Diaspora\nΕξινταδύο ολόκληρα χρόνια από τη θυσία του, όμως το κρεβάτι, με το παραδοσιακό σκλουβέρι και τις δεκάδες φωτογραφίες στους τοίχους και σε διπλανούς χώρους, μόνο συγκλονισμό προκαλούν στον επισκέπτη. Είναι στιγμές, που με ιλιγγιώδη ταχύτητα διαπερνούν τη σκέψη σου όλα τα γεγονότα του τετράχρονου αγώνα και ειδικά το γεγονός της προσπάθειας των αγωνιστών να προκαλέσουν βραχυκύκλωμα και να βυθίσουν στο σκοτάδι την Κύπρο, με τον 31χρονο τότε Μόδεστο, παντρεμένο με δύο παιδιά, να πέφτει νεκρός στο χώμα από ηλεκτροπληξία…\nΟ συγκλονισμός μου όμως μεγάλωσε, αφού συνδυάστηκε με πολλή έκπληξη και θαυμασμό, όταν είδα τη σύζυγο του ήρωα, Αποστολού, μια μαυροφορεμένη γυναίκα με το πατροπαράδοτο κυπριακό τσεμπέρι στο κεφάλι, να μας υποδέχεται με πολλή θέρμη και με τα χέρια ανοικτά, σαν γνώριμους χρόνια. Με δάκρυα χαράς να πλημμυρίζουν το πρόσωπό της. «Ευχαριστώ πάρα πολύ που με σκέφτεστε», μας είπε αυθόρμητα. «Και όποτε θέλετε, το σπίτι μου είναι ανοικτό. Είμαι πάντα συγκινημένη όταν βλέπω ανθρώπους που τιμούν τη θυσία του άντρα μου»…\nΕμφανή είναι στο πρόσωπό της τα ίχνη των δυσκολιών που πέρασε τόσα χρόνια, αετίσιο όμως το βλέμμα της και καθαρή, σταθερή, η φωνή της. Αμέσως, μετά τις γνωριμίες, δεν έχασα την ευκαιρία να την παρακαλέσω να θυμηθεί το μοιραίο για τον αθάνατο άντρα της περιστατικό, που τον κατέταξε στο πάνθεο των αθανάτων της κυπριακής ελευθερίας. Κι αυτή, ολοπρόθυμα ανταποκρίθηκε. Με τη νύφη της, όμως, να την προλαμβάνει, λέγοντας δυνατά: «Πού είναι τα κανάλια τόσα χρόνια να έρθουν και να μιλήσουν με την πεθερά μου; Και γιατί αυτό;» Πικρό όντως το παράπονο και απόλυτα δικαιολογημένο, όμως εμείς δεν είχαμε απάντηση.\nΜνημείο 1ης Απριλίου 1955 Ε.Ο.Κ.Α\nIt is a monument which is located in Avgorou, Famagusta, Cyprus. It is dedicated to two heroes, Modestos Panteli and Andreas Karyos and Saint Stephanos. Modestos Panteli and Saint Stephanos was the first who gave their life. Saint Stephanos gave his life for Christian Orthodoxy; Modestos Panteli was the first who died in the battle for freedom in 1955-59.\n>>> Ο Ελληνισμός τίμησε τους ήρωες της ΕΟΚΑ\nPrevious Χρυσές οι αμοιβές της Κυπριακής τραπεζικής ελίτ\nNext Ο αντίκτυπος του Αγώνα της ΕΟΚΑ στη Βρετανία\nOne thought on “Η Αποστολού Παντελή για την τελευταία νύχτα του Μόδεστου, πρώτου ήρωα της ΕΟΚΑ”\nPingback: Η γυναίκα της Κύπρου… – News of the Greek Diaspora


Αυτός σφυρίζει στην Τούμπα με τον Ολυμπιακό! | PAOKVoice\nΗ ΚΕΔ ανακοίνωσε τους διαιτητές των ημιτελικών του κυπέλλου Ελλάδος για τα παιχνίδια ΠΑΟΚ-Ολυμπιακός και Παναθηναϊκός-Λαμία. Ο Δικέφαλος αντιμετωπίζει την Μ. Πέμπτη το βράδυ στο γήπεδο της Τούμπας τον Ολυμπιακό με τον διαιτητή του αγώνα να είναι ο Ιταλός Ντινιέλε Κίφι, ενώ βοηθοί του θα είναι οι Ιμπεριάλε Νταβίντε και Μπέρτι Αλέσιο. Στο VAR θα βρεθεί ο επίσης Ιταλός Φάμπρι Μικάελ, με βοηθό τον Πετρόπουλο Τρύφωνα (Αρκαδίας). Τέταρτος διαιτητής ορίστηκε ο Μανούχος Ευάγγελος (Αργολίδας).\nΟ Ιταλός διαιτητής όντας ο ρέφερι των Ιταλικών παιχνιδιών της serie A το 2022 έχει μοιράσει αρκετές κάρτες. Σε 8 παιχνίδια που σφύριξε φέτος, έχει βγάλει 25 κίτρινες κάρτες και δύο κόκκινες κάρτες. Σε παιχνίδια champions league δεν έχει σφυρίξει καθώς ήταν πάντα τέταρτος. Ο ίδιος έχει σφυρίξει Ελληνική ομάδα τον Αύγουστο του 2021 σε φιλικό που έδωσε ο Παναθηναϊκός με τη Μίλαν.\nΠαναθηναϊκός – Λαμία (19:00): Σιδηρόπουλος Αναστάσιος, Κωστάρας και Δημητριάδης (Βοηθοί), Ευαγγέλου (VAR) και Φωτόπουλος (AVAR).\nΠΑΟΚ – Ολυμπιακός (19:30): Ντάνιελ Κίφι, Ιμπεριάλε και Μπέρτι (βοηθοί), Φάμπρι (VAR) και Πετρόπουλος (AVAR).\nTags: Ξένοι διαιτητέςΠΑΟΚ-Ολυμπιακός\nΑναλυτικά το πρόγραμμα της 6ης-10ης αγωνιστικής των playoffs


ΠΡΟΣΚΛΗΣΗ σε ΤΑΚΤΙΚΗ συνεδρίαση της Οικονομικής Επιτροπής την ΠΑΡΑΣΚΕΥΗ 13/07/2018 και ώρα 13:00 9/7/2018\nΕΛΛΗΝΙΚΗ ΔΗΜΟΚΡΑΤΙΑ Αλεξανδρούπολη 09 /07/2018\nΝΟΜΟΣ ΕΒΡΟΥ Αριθ. Πρωτ. :19991\nΣας καλούμε να προσέλθετε την ΠΑΡΑΣΚΕΥΗ 13/07/2018 και ώρα 13:00, στο Δημαρχείο, στο Γραφείο Δημάρχου σε ΤΑΚΤΙΚΗ συνεδρίαση της Οικονομικής Επιτροπής του Δήμου Αλεξανδρούπολης,(σύμφωνα με την παρ. 6 , του άρθ. 75, του Ν. 3852/2010) , για συζήτηση των θεμάτων της ημερήσιας συνημμένης διάταξης:\n1. Έγκριση - διάθεση πίστωσης με τη διαδικασία της απευθείας ανάθεσης για «Δαπάνες εκκένωσης βόθρων κατασκηνώσεων ».(Εισηγ. κ. Παντελίδης Γεώργιος)\n2. Λήψη απόφασης ΟΕ έγκρισης διάθεσης πίστωσης, πρωτογενούς αιτήματος, πολυετούς υποχρέωσης, όρων διακήρυξης- μελέτης και τρόπου εκτέλεσης της υπηρεσίας: Σίτιση μαθητών Μουσικού Γυμνασίου-Λυκείου Αλεξανδρούπολης για τη σχολική περίοδο 2018-2019. (Εισηγ. κ. Παντελίδης Γεώργιος)\n3.Έγκριση πρακτικού αποσφράγισης δικαιολογητικών κατακύρωσης και ανάδειξη οριστικού αναδόχου για τη συντήρηση –επισκευή οχημάτων , αντλιών πετρελαίου και τουρμπινών και ταχογράφων οχημάτων.(Εισηγ. κ. Παντελίδης Γεώργιος)\n4. Έγκριση πρωτογενούς αιτήματος , διάθεσης πίστωσης και όρων διακήρυξης της αριθ. 80/2018 μελέτης για την προμήθεια φαρμάκων και αναλώσιμου υγειονομικού υλικού έτους 2018 προϋπολογισμού 8.675,32€ με Φ.Π.Α..(Εισηγ. κ. Σούλτας Χαράλαμπος)\n5. Απόδοση λογαριασμού από τον υπόλογο παγίας προκαταβολής 3ης Δόσης.(Εισηγ. κ. Σούλτας Χαράλαμπος)\n6.Τροποποίηση της υπ΄ αριθ. 119/2018 Απόφαση Οικονομικής Επιτροπής με θέμα : Έγκριση αποτελέσματος πρώτου σταδίου διαγωνισμού για την Προμήθεια Καινούργιου φορτηγού αυτοκινήτου τύπου βαν (Τμήμα 1 της αριθ. 10028/28-03-2018 διακήρυξης) (Εισηγ. κ. Μόκαλη Αθανασία)\n7.Έγκριση πρωτογενούς αιτήματος , όρων διακήρυξης , του τρόπου εκτέλεσης και διάθεσης πίστωσης για προμήθεια μηχανολογικού εξοπλισμού συνεργείων πρασίνου- γηπέδων-κοιμητηρίων (Εισηγ. κ. Μανωλίκας Δρόσος)\n8.Έγκριση πρωτογενούς αιτήματος, διάθεσης πίστωσης και ανάληψης πολυετούς υποχρέωσης για τη σύναψη της Προγραμματικής σύμβασης μεταξύ του Δήμου Αλεξανδρούπολης και της Αναπτυξιακής Ανώνυμης Εταιρείας Διαχείρισης Απορριμμάτων Ανατολικής Μακεδονίας Θράκης (Δ.Ι.Α.Α.ΜΑ.Θ. Α.Α.Ε.), σχετικά με τη «Λειτουργική αναβάθμιση συστήματος συλλογικής εναλλακτικής διαχείρισης συσκευασιών ή και άλλων προϊόντων, κατά την εύνοια του νόμου 2939/2001 και βελτίωση μεθοδολογίας Διαχείρισής του - Υποστηρικτικές ενέργειες Δήμου Αλεξανδρούπολης» ( Εισηγ. κ. Μάκρας Απόστολος )\n9. Άσκηση έφεσης ή μη κατά της με αριθμό 29/2018 απόφασης Πολυμελούς Πρωτοδικείου Αλεξανδρούπολης, κατόπιν της από 20-12-17 αγωγής αναγνωριστικής κυριότητας-διόρθωσης ανακριβούς πρώτης εγγραφής των: Προδρόμου Τσορμπατζίδη του Κυριάκου κλπ έξι(6) ΚΑΤΑ Του ΝΠΔΔ με την επωνυμία «ΔΗΜΟΣ ΑΛΕΞΑΝΔΡΟΥΠΟΛΗΣ», όπως εκπροσωπείται νόμιμα. (Εισηγ. κ. Παπατζελίδης Δημοσθένης)\n10. Έγκριση αποτελέσματος πρώτου και δευτέρου σταδίου διαγωνισμού για την Προμήθεια και μεταφορά αδρανών υλικών λατομείου, σκυροδέματος και ψυχρού & θερμού ασφαλτομίγματος. (Εισηγ. κ. Ράξενα Μαριάνθη)\n11. Έγκριση ή μη πρακτικού δικαιολογητικών μειοδότη και ανάδειξη ή μη οριστικού αναδόχου για την Προμήθεια Ηλεκτρολογικού υλικού για την αντικατάσταση υπαρχόντων δικτύων φωτισμού. (Εισηγ. κ. Ράξενα Μαριάνθη)\n12.Έγκριση έκδοσης εντάλματος προπληρωμής για την αντιμετώπιση δαπανών ηλεκτροδότησης κτιρίων και έργων ιδιοκτησίας Δήμου. (Εισηγ. κ. Μητρουλάκης Δημήτρης)\n13. Έγκριση πρωτογενούς αιτήματος, διάθεσης πίστωσης , των τεχνικών προδιαγραφών και καθορισμός του τρόπου εκτέλεσης της υπηρεσίας :Συντήρηση , καθαρισμός, έλεγχος λειτουργίας σιντριβανιών.(Εισηγ. κ. Μητρουλάκης Δημήτρης)


La Piccolina, Λίμα - Κριτικές εστιατορίων - TripAdvisor\nLa Piccolina, Λίμα\nΛίμα: Όλα τα εστιατόρια La Piccolina: Εστιατόρια στην περιοχή\nΛίμα: Όλες οι δραστηριότητες Δραστηριότητες κοντά σε: La Piccolina\nΑναζήτηση Νότια Αμερική›Περού›Lima Region›Λίμα›Εστιατόρια σε Λίμα›La Piccolina\nΝο 207 από 2.252 στην κατηγορία Εστιατόρια για: Λίμα Πιστοποιητικό διάκρισης €€ - €€€\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών Jr. Simon Salguero 625, Surco | Espaldas del Rancho, Λίμα 33, Περού Όνομα/διεύθυνση στην τοπική γλώσσα La Piccolina\nJr. Simon Salguero 625, Surco | Espaldas del Rancho, Λίμα 33, Περού 171 κριτικές | Με κατάταξη στο Νο 229 από 2464 Δείτε παρακάτω το όνομα και τη διεύθυνση αυτής της επιχείρησης στην τοπική γλώσσα – θα σας βοηθήσουν όσο είστε εκεί (Λίμα)\nΤοπική ονομασία Tratoría-Pizzería La Piccolina\nΤοπική διεύθυνση Simon Salguero #625, Espalda del Rancho, 33\nΟδηγίες Εκτύπωση 51512736005\nΛίμα, Lima Region Wyndham Costa Del Sol Lima\nΑπαλοιφή όλων La Piccolina: Ξεκινήστε την κριτική σας Επιλέξτε μια βαθμολογία\nΕνημέρωση καταχώρισης… La Piccolina: Οι ταξιδιώτες που ενδιαφέρθηκαν γι' αυτό το μέρος είδαν επίσης\nΛίμα, Lima Region La Bruschetta Pizzeria\nΛίμα, Lima Region Antica Pizzeria\nΛίμα, Lima Region Mamma Lola\nΛίμα, Lima Region Donatello\nΛίμα, Lima Region Λίμα: Όλα τα εστιατόρια (2464)\nLa Piccolina: Έχετε πάει; Μοιραστείτε τις εμπειρίες σας! Γράψτε μια κριτική\nΔιαθέσιμα καρεκλάκια για μωρά, Πλήρες μπαρ, Διανομή κατ’ οίκον, Φαγητό σε πακέτο, Κρατήσεις, Υπαίθρια τραπέζια, Μπουφές, Καθίσματα, Με προσωπικό σερβιρίσματος, Διαθέσιμο πάρκινγκ, Πάρκινγκ στο δρόμο, Προνομιακό πάρκινγκ, Δωρεάν πάρκινγκ εκτός δρόμου, Πρόσβαση σε αναπηρική καρέκλα, Σερβίρει αλκοόλ, Δέχεται American Express, Δέχεται Mastercard, Δέχεται Visa, Δωρεάν WiFi\nJr. Simon Salguero 625, Surco | Espaldas del Rancho, Λίμα 33, Περού Τοποθεσία:\nΑυτές είναι οι ερωτήσεις που υπέβαλαν οι προηγούμενοι επισκέπτες, με απαντήσεις από τους εκπροσώπους αυτού του χώρου (La Piccolina) και άλλους επισκέπτες.\n1 ερώτηση Κάντε μια ερώτηση Έχετε απορίες; Λάβετε απαντήσεις από το προσωπικό αυτού του χώρου (La Piccolina) και από προηγούμενους πελάτες.\nΟδηγίες δημοσίευσης Λάβετε ειδοποιήσεις για τις νέες απαντήσεις στις ερωτήσεις σας. Ρωτήστε Συνηθισμένες ερωτήσεις: Προσφέρετε επιλογές χωρίς γλουτένη; Ισχύουν ενδυματολογικοί κανόνες; Επιτρέπονται σκύλοι στον εξωτερικό χώρο; Κοντά σε: La Piccolina Κοντινά αξιοθέατα με τη μεγαλύτερη βαθμολογία 65 Κριτικές Foodies Peru\n35 Κριτικές Sur Andes Travel- Day Tours\n81 Κριτικές Del Carajo!\nΔείτε όλα τα αξιοθέατα Κοντινά εστιατόρια με τη μεγαλύτερη βαθμολογία 27 Κριτικές Oh! Calamares\n35 Κριτικές Sabores Peruanos\n101 Κριτικές Comixs


GreekBlock: Βρήκαν ξύλινη σανίδα στον Άρη;\nΒρήκαν ξύλινη σανίδα στον Άρη;\nΜια νέα φωτογραφία από την επιφάνεια του Άρη «πυροδοτεί» νέες συζητήσεις για την ύπαρξη προηγούμενης ζωής στον πλανήτη. Σε αυτή, φαίνεται κάτι που μοιάζει με σανίδα ξύλου.\nΑν και η φωτογραφία έχει τραβηχτεί από το 2004 στη διάρκεια αποστολής της NASA, δόθηκε στη δημοσιότητα μόλις πριν λίγες μέρες\nΜάλιστα, οι απόψεις διίστανται, με μερικούς να υποστηρίζουν ότι πρόκειται για μία λεπτή σανίδα ξύλου και άλλους να λένε ότι είναι μία τεράστια δοκός.\nΠρος απογοήτευση όμως όλων αυτών, ο καθηγητής Αστρονομίας του πανεπιστημίου του Κόρνελ, Δρ Τζιμ Μπελ, δήλωσε ότι «δυστυχώς» δεν υπάρχει καν ξύλο στη φωτογραφία.\n«Προσωπικά πιστεύω ότι θα ήταν αδύνατο και εντυπωσιακό να βρούμε μία ξύλινη σανίδα στον Άρη. Σε αυτή την περίπτωση, πρόκειται για «παιχνίδισμα» του φωτός και της οπτικής γωνίας λήψης».\n«Αυτό που βλέπετε είναι ένα κομμάτι επίπεδου βράχου. Σε μερικές περιπτώσεις, όπως τώρα, αυτοί οι πλατείς βράχοι, έχουν γείρει ή μετακινηθεί», πρόσθεσε ο καθηγητής.\nΩστόσο λίγους μήνες νωρίτερα, οι επιστήμονες ανακάλυψαν παγωμένο νερό στον Κόκκινο πλανήτη, γεγονός που αφήνει υπόνοιες ύπαρξης προηγούμενης ζωής.


Το ΓΕΛ Ιάσμου ξενάγησε μαθητές από την Ευρώπη στις φυσικές ομορφιές της Ροδόπης - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική MAGAZINO Το ΓΕΛ Ιάσμου ξενάγησε μαθητές από την Ευρώπη στις φυσικές ομορφιές της...\nΤο ΓΕΛ Ιάσμου ξενάγησε μαθητές από την Ευρώπη στις φυσικές ομορφιές της Ροδόπης\nΜε επιτυχία ολοκληρώθηκε στο ΓΕΛ Ιάσμου η τέταρτη φάση του ευρωπαϊκού προγράμματος Erasmus+ ΚΑ229- στρατηγικές συμπράξεις μεταξύ σχολείων με τίτλο: Sustainable Water Approach Management (SWAM). Στο πρόγραμμα, που χρηματοδοτείται από το Ίδρυμα Κρατικών Υποτροφιών, συμμετέχουν σχολεία από την Πορτογαλία, την Ισπανία και τη Δανία και την Ελλάδα. Έχει ως θέμα την αειφόρο διαχείριση των υδάτων και υπεύθυνη για την υλοποίησή του είναι η Διευθύντρια του σχολείου Σερέτη Βάγια. Η θεματική της συνάντησης στην Ελλάδα αφορούσε την καλλιέργεια οικολογικής συνείδησης στο σχολείο. Τα σχολεία-εταίροι παρουσίασαν τις δράσεις τους γενικά για την προστασία του περιβάλλοντος και ειδικά για την προστασία των υδάτων. Οι συμμετέχοντες υπέγραψαν Χάρτα προστασίας του νερού της οποίας τα άρθρα συντάχθηκαν από τους ίδιους τους μαθητές.\nΣτο πλαίσιο της συνάντησης στον Ίασμο οι μαθητές χωρισμένοι σε μεικτές ομάδες συμμετείχαν σε δεντροφύτευση στον αύλειο χώρο του σχολείου φυτεύοντας τούγιες, κατάλπες και λιγούστρα ως ένδειξη περιβαλλοντικής ευαισθητοποίησης. Προβληματίστηκαν για τα περιβαλλοντικά προβλήματα της περιοχής μας και δημιούργησαν στολίδια για το χριστουγεννιάτικο δέντρο από ανακυκλώσιμα υλικά. Οι μαθητές έπιασαν τα πινέλα και ζωγράφισαν θαλασσινή τοιχογραφία σε σχέδιο του αποφοίτου του σχολείου μας Δημήτρη Γεμενετζή.\nΜε μέλη της παιδαγωγικής ομάδας του ΚΠΕ Βιστωνίδας επισκέφθηκαν τον υδροβιότοπο της λίμνης Βιστωνίδας, παρατήρησαν τα πουλιά που αυτόν τον καιρό διαβιούν στη λίμνη και ενημερώθηκαν για τα χαρακτηριστικά του εκτατικού ιχυθοτροφείου της λιμνοθάλασσας Βιστωνίδας-Λάγους.\nΜε τη συνεργασία του ΚΠΕ Μαρώνειας παίζοντας το παιχνίδι προσανατολισμού, του κρυμμένου θησαυρού, γνώρισσαν δείγματα αστικής αρχιτεκτονικής του μοναδικού παραδοσιακού οικισμού της Μαρώνειας και επισκέφθηκαν το λιμανάκι του Αγίου Χαραλάμπους. Έμφαση δόθηκε στη σημασία των καθαρών θαλασσών και ακτών για την τουριστική και οικονομική ανάπτυξη της Θράκης.\nΚαθηγητές και μαθητές των σχολείων εταίρων έμειναν κατενθουσιασμένοι από τις φυσικές ομορφιές του τόπου μας και την άψογη οργάνωση της συνάντησης. Δήλωσαν ότι σε μελλοντική συνεργασία και επόμενο ταξίδι, θα αφιερώσουν περισσότερο χρόνο για να χαρούν τις ομορφιές της περιοχής μας.\nΣε ευχαριστήρια ανακοίνωσή του το ΓΕΛ Ιάσμου αναφέρει: “Αισθανόμαστε την ανάγκη να ευχαριστήσουμε για τη βοήθεια και τη στήριξη που μας προσέφεραν, προκειμένου να υλοποιήσουμε το πρόγραμμα, την Περιφέρεια Αν. Μακεδονίας και Θράκης και ιδιαιτέρως τον Αντιπεριφερειάρχη Ροδόπης Νίκο Τσαλικίδη, τον Δήμο Κομοτηνής, τον Πολιτιστικό Σύλλογο Ιάσμου, το ΚΤΕΛ Ροδόπης, την Εφορεία Αρχαιοτήτων Ροδόπης, τη Διεύθυνση Αναδασώσεων Αν. Μακεδονίας και Θράκης”.


Αιχμηρή απάντηση Μέτιου στις καταγγελίες για τον διαγωνισμό καταπολέμησης των κουνουπιών - IN KOMOTINI\nΚΟΙΝΩΝΙΑ ΠΕΡΙΦΕΡΕΙΑ ΠΟΛΙΤΙΚΗ Αιχμηρή απάντηση Μέτιου στις καταγγελίες για τον διαγωνισμό καταπολέμησης των κουνουπιών 19/05/201719/05/2017\nΈτος 2011 Το 2011 δεν κατέστη δυνατή η αντιμετώπιση του προβλήματος από την Περιφέρεια, η οποία ζήτησε το έργο να υλοποιηθεί από το ΚΕΛΠΝΟ, όπως και έγινε με μεγάλη καθυστέρηση.\nΑφού διαπιστώνει ότι με τα συγκεκριμένα δημοσιεύματα και τις δηλώσεις του κ. Καραλίδη επιχειρήθηκε η εμπλοκή της Περιφέρειας στην χειραγώγηση του αποτελέσματος ενός ανοικτού διεθνούς διαγωνισμού, ο κ. Μέτιος διερωτάται αρχικά «Ποιος προστατεύει το δημόσιο συμφέρον, η Διοίκηση της Περιφέρειας που επιτυγχάνει τη χαμηλότερη τιμή των τελευταίων ετών ή ο κ. Καραλίδης που ταυτίζεται με τους ισχυρισμούς του κ. Πρέντζα;» και στη συνέχεια καλεί τον κ. Καραλίδη να απαντήσει αν διαφωνεί με τον ελάχιστο απαιτούμενο αριθμό των τεσσάρων ελικοπτέρων για την προστασία της υγείας των πολιτών. Καταλήγοντας δε, υπογραμμίζει πως «σε κάθε περίπτωση, επειδή υπάρχει για μένα ένα σοβαρό διακύβευμα ηθικής και εντιμότητας, δηλώνω πως επιφυλάσσομαι για κάθε νόμιμο δικαίωμά μου».\n← Σπάρτακος: «Τρεις μύθοι για την απελευθέρωση της Κομοτηνής»\nΤον γ.γ. του ΥΠΕΣ «φέρνει» στην Κομοτηνή η Ελένη Λαφτσή-«Ενθαρρυντικά νέα για το θέμα των παιδικών χαρών» →


Συγγραφέας Agni symvoulos ΑΝΑΓΝΩΣΗ 14 min Δημοσιεύτηκε από 4 Δεκεμβρίου, 2020\nΟι μαστίχες προσεκτικά για προσεκόλληση υλό ρολού σε διακρίσεις και κολλητικές ταιλνκε.\nΕφαρμογή προσεκτικά επανειλημμένα επικάλυψη χρώματος και ως παραδείγματα επιχρίσματα. Διάκριση συμπληρωματικά τεχνικά πλαστικά και πίσσας. Τα εργαστηριακά για τηλεσκόλληση υαλοπινάκων και τσόχας στέγης, δερμάνης στέγης και στέ Οι μαστίχες προσεκτικά ναί ζεστές και κρύες από τις γυναίκες κρυφές: στέγες θερμής ασφάλτου – MBK-G-55, ασφάλτου – MBK-G-65, MBK-G-55, Gκ-MBK-G-55, πίσσα – MDK-G-50, MDK-G-60 και MDK-G-70. Οι αριθμοί δημιουργούν το χρόνο στην περιγραφή. Οι μαστίχες προετοιμασία από τα βιβλία (πίσσα, πίσσα, χρωμαμο) και ξηρά προσεγγίσεις πληρώσεως: τύρφη, κιμίλότο 6 ή όχι. 7, σκωρία διαφορά ή ασβεστόλιθο, αλεύρι ξύλου κοσκινή από ένα λεπτό κόσκινο. Τα γεμιστικά μελουν στην ευθραυστότητα της μαστίχας σε μικρές εφαρμογές, απαιάνουν στην αντοχή στη θερμότητα και μουνουν την αφοσίωση πίσσας σε μικρές υπηρεσίες. Προσεκτικά να ανοίξει ινώδη, καθιστώντας τα περισσότερα – αμίαντο και αλεύρι ξύλου.\nΓια την πυρασφάλεια, ο λέβηتا ή ηααμενή στην εξάλλουμάμε η μαστίχα απαιτούσε να στεγάνω με διαβλα και ένα βαρύ, ερμητικά κλειστό καπάκι, να κάνω την ανάπτυξη από την εφαρμογή. Οι ξένες ακαθαρσίες απομακρύνονται από τη λιωμένη πίσσα με ένα πλέγμα τεντωμένο πάνω από το σύρμα, ή ένα διάο κασσίτερου με τρύπες στο ένθετο και τα διάφορα στοιχεία σε μια αίτηση λαβής. Για πρόσβασηρη ικανότητα, η πίσσα και το πίσσα απαιτούνται να φύγουν στη φωτογραφίααμενή σε κομμάτια.\nΜαγειρεύοντας αναζήτησηλτική ζεστή μαστίχα. Για την εμφάνιση 19 κιλά μαστίχας, απαιτούνται 8,5 κιλά λάσπης λαδιού H-70/30 (διαφορά 4) και 1,5-1,7 kg γεμιστικού. Το άσφαλτο που φορτώνεται στο διάκο για 3/4 του όγκου του θερμα Εμφανίζεται για την έκδοση. Αρχ αρχιά και αφελής, αιωρεύουν οι επιπλέκτες ακαθαρσίες από την αρχήειά του. Προσευτο να θερμάνετε στην πίσσα μέχρι να σταμα διάφαση αφ αφελής και να αφυδατωθεί. Γεμ συνεχίζει τη φωτιά με τα παιδιά, διαστε ένα στεγνό εξωτικό στην πίσσα και ανακατέχ τα τα καλά. Προετοιμασία από τη μαστίχα 2-3 ώρες πριν από το χρόνο τη δουλειά και τον εαυτό μας, καθώς και ζεστά.\nΠροετοιμασία κλειας μαστίχας. Για να προετοιμαμάτωση 10 κιλά μαστίχας, διακρίσεις: 5 κιλά άσφαλτο BN-90/10 (βαθμός 5) 3 κιλά διάλειμμα ή κάθε φορά που κρυζίνης και 2 κιλά λεπτούχρονική (κατά προτίμηση αμίαντος Νο 6 ή Νο 7 ..). Προετοιμασία από τη μαστίχα ως. Η πίσσα φορτώνεται στα διατα, λιώνει μέχρι να σταμαζη να αφου, να ατερείδια ακαθαρσίες, να γεμίζω φωτιά με νερό και, με κάθε φορά την ανάκληση, τις τεχνικές διάλυση ή κηροζίνη στην πίσσα σε μικρές μερίδες, και στη γλώσσα (πληροφορίες σε θέματα που) το προσετικό. Προσεκτικά αναμιγνύονται καλά. Η παρασκευασμένη μαστίχα χύνης σε διεμητικά σφραγισμένο διαο.\nΠαρασκευή μαστίχας πίσσας. Για να προετοιμάζει 10 κιλά μαστίχας, διακρίσεις: 5 κιλά πίσσα άνθρακα, 3 – χρωμαμο άνθρακα και 2 κωλά χρώματα Η πίσσα φορτώνεται στα διατα, θερμα διαφορες και προσφορες πίσσα άνθρακα σε μικρές μερίδες. Λειτουργίες λιώνουν και αναδεύονται μέχρι να σταμαργία ο αφρός. Οι επιφανειακές ακαθαρσίες απομακρύσεις, η φωτιά στρωμα, το προσφορο προσθήκη μικρές μερίδεν. Η μαστίχα πίσσας διαθεσιμότητα ζεστή.


Π.Α.Ο.Κ Κυμίνων-Μαλγάρων-ΑΜΣ Νικόπολη: 6-1 | DeltaNews.eu\nΠ.Α.Ο.Κ Κυμίνων-Μαλγάρων-ΑΜΣ Νικόπολη: 6-1\nDelta News 4 Δεκεμβρίου 2017 Προβολές 810\nΑπολαυστική η νίκη για τον Π.Α.Ο.Κ Κυμίνων-Μαγλάρων.\nΣαρωτικός αποδείχθηκε ο ΠΑΟΚ Κυμίνων Μαλγάρων, ο οποίος ξεπέρασε το εμπόδιο του ΑΜΣ Νικόπολη με 6-1.\nΜόλις στο 8′ ο Στεργιανός Π. άνοιξε το σκορ, για να έρθει δυο λεπτά αργότερα (10′) ο Στεργιανός Ι. και να γράψει το 2-0. Ο “δικέφαλος” έφτασε στο 4-0 μέσα σε ένα πεντάλεπτο, χάρη σε δύο γκολ του Σακκόγκλου σε 15′ και 20′ αντίστοιχα.\nΣτην επανάληψη και πιο συγκεκριμένα στο 67′ η Νικόπολη μείωσε σε 4-1, αλλά στο 78′ ο Στεργιανός Π. με το δεύτερο προσωπικό του τέρμα σημείωσε το 5-1. Το τελικό 6-1 διαμορφώθηκε από τον Μακρόπουλο στο 83′.\nΠΑΟΚ Κυμίνων Μαλγάρων: Σεϊφεδίνογλου, Μαρούκης, Τσακίρης, Στεργιανός Ι., Μπαξιβάνης, Μακρόπουλος, Τσεβρεντζής, Καρόνιας, Στεργιανός Π., Σακκόγλου, Παπαδημητρίου\nΑγωνίστηκαν επίσης οι Σωτηριάδης, Ελευθεριάδης και Καραγκιόζης\nΑΜΣ Νικόπολη: Τσιλέπης, Ξανθόπουλος, Μπερμπέρης, Κεκτσίδης, Σιμιάκος, Σουγιουλτζής, Καραμιχαήλ, Αλικουπίδης, Καλμέτι, Τζιαφέρης, Τζεϊρανίδης\nΑγωνίστηκαν επίσης οι Κάργας, Κωνσταντινίδης, Γιαννόπουλος και Πουτακίδης\nΔιαιτησία: Βανδουλάκης (Μερκενίδης – Τοροσιάδης)\nΧαλάστρα: Αναδρομική έκθεση έργων του λαϊκού ζωγράφου Σωτήρη Ζήση\nΕντός έδρας νίκη για τον Εθνικό Μαλγάρων\nΠροβολές 871 17 Σεπτεμβρίου 2019\nΠροβολές 978 17 Σεπτεμβρίου 2019


Ο ΧΑΦΙΕΣ: Οι διάσημες σε fashion party. Δες τα εντυπωσιακά looks!\nΟι διάσημες σε fashion party. Δες τα εντυπωσιακά looks!\nΌπως σου έχω αναφέρει ήδη, αυτήν τη στιγμή που με διαβάζεις, στο Παρίσι μονοπωλεί το ενδιαφέρον η εβδομάδα Υψηλής Ραπτικής. Οι μεγαλύτεροι οίκοι διοργανώνουν τα show τους και οι διάσημοι καλεσμένοι, fashion lovers, δημοσιογράφοι και θαυμαστές, φορούν τα καλά τους για να δώσουν το παρών.\nΤο διεθνές περιοδικό Vogue, δεν θα μπορούσε να μείνει εκτός. Διοργάνωσε ένα glam πάρτι με επίτιμους καλεσμένους και διάσημα πρόσωπα που έκλεψαν την παράσταση με τις εμφανίσεις τους. Από ότι καταλαβαίνεις, την τιμητική τους είχαν τα couture looks που έλαμπαν από χιλιόμετρα μακριά. Επίσης, οι περισσότερες επέλεξαν black outfits ή μεταλλικά σύνολα.\nΜετακινήσου προς τα κάτω και δες τις προσκεκλημένες...


Sandspiel - Φωτιές, λάβα, νερό, εκρήξεις και πολλά ακόμη σε μία διαδραστική προσομοίωση φυσικής\nΑρχική σελίδαΧρήστος ΧιωτέλληςSandspiel - Φωτιές, λάβα, νερό, εκρήξεις και πολλά ακόμη σε μία διαδραστική προσομοίωση φυσικής\nΤο Sandspiel είναι μία τρομερά διασκεδαστική ιστοσελίδα που θα ρουφήξει το χρόνο σας χωρίς να το καταλάβατε. Ξεκινάμε με έναν λευκό καμβά και έπειτα προσθέτουμε στοιχεία, δημιουργώντας έναν δικό μας κόσμο, από pixel.\nΆμμος, πετρώματα, νερό, φυτά, ξύλο είναι κάποια από τα στοιχεία με τα οποία μπορούμε να φτιάξουμε την δική μας φύση. Το ενδιαφέρον ξεκινά όταν προσθέσουμε στοιχεία όπως η φωτιά, η λάβα, το αέριο, ακόμη και οξύ! Όλο το δημιούργημα μας είναι πλήρως διαδραστικό και τα στοιχεία αντιδρούν μεταξύ τους με μοναδικό τρόπο.\nΤο νερό μεγαλώνει τα φυτά, ο πάγος λιώνει και υγροποιείται, η φωτιά δημιουργεί εκρήξεις όταν συναντήσει αέριο ή πετρέλαιο, ενώ το οξύ λιώνει τα πάντα στον δρόμο του. Στα παραπάνω, μπορούμε να προσθέσουμε και αέρα, ο οποίος μετακινεί κάποια στοιχεία. Η σελίδα μας δίνει και τη δυνατότητα παύσης του χρόνου, δίνοντας αρκετό χώρο για να δημιουργήσουμε το πείραμα, ή την έκρηξη, των ονείρων μας!\nΕπισκεφθείτε την ιστοσελίδα: sandspiel.club


Deep Purple: Η αγάπη και το πάθος για τη μουσική παραμένουν ασίγαστα - Έρχονται στην Ελλάδα οι θρύλοι της ροκ - Κατιούσα\nΑρχική/Πολιτισμός/Μουσική/Deep Purple: Η αγάπη και το πάθος για…\nDeep Purple: Η αγάπη και το πάθος για τη μουσική παραμένουν ασίγαστα – Έρχονται στην Ελλάδα οι θρύλοι της ροκ\nΜισό και κάτι αιώνα αργότερα, η αγάπη και το πάθος για τη μουσική παραμένουν ασίγαστα. Η θρυλική μπάντα επιστρέφει στην Ελλάδα για να πρωταγωνιστήσει στη μεγάλη γιορτή του Rockwave Festival, που το 2020 κλείνει τα 25 του χρόνια.\nΤο ημερολόγιο έδειχνε 1968 όταν, στο Hertford της Μεγάλης Βρετανίας μια παρέα νεαρών μουσικών που σύντομα θα ονομαζόταν Deep Purple προετοιμαζόταν για να βρεθεί στην κορυφαία τριάδα της βρετανικής hard rock/ heavy metal, μαζί με τους Led Zeppelin και Black Sabbath, να διανύσει μια μυθική πορεία και η μουσική της να γίνει αγαπημένο άκουσμα σε κάθε γωνιά του πλανήτη.\nΜισό και κάτι αιώνα αργότερα, η αγάπη και το πάθος για τη μουσική παραμένουν ασίγαστα. Η θρυλική μπάντα επιστρέφει στην Ελλάδα για να πρωταγωνιστήσει στη μεγάλη γιορτή του Rockwave Festival, που το 2020 κλείνει τα 25 του χρόνια. Το βράδυ της 6ης του Ιούνη 2020, οι Deep Purple έρχονται στο Terra Vibe Park, για να πλημμυρίσουν την αττική νύχτα με τον πιο «λυρικό θόρυβο» της ροκ μουσικής.\nΟι Deep Purple οι προπάτορες της hard rock/ heavy metal μουσικής επιστρέφουν στην Ελλάδα και προσθέτουν το Rockwave Festival στις στάσεις της ευρωπαϊκής τους περιοδείας, για να γιορτάσουν μαζί με το ελληνικό κοινό τα 25α γενέθλια του μεγαλύτερου φεστιβάλ ροκ της χώρας. Οι Ian Gillan, Ian Paice, Roger Glover, Don Airey και Steve Morse υπόσχονται να χαρίσουν στο κοινό του Rockwave Festival μια μαγική καλοκαιρινή νύχτα που σίγουρα θα συζητάμε για καιρό. Είπαμε: η αγάπη και το πάθος για τη μουσική παραμένουν ασίγαστα…\nDeep Purple – Ζωντανή ηχογράφηση από την Οσάκα της Ιαπωνίας, τον Αύγουστο του 1972. Ένα από τα καλύτερα live άλμπουμ της ροκ, όλων των εποχών:\nDeep Purple Rockwave Festival Ροκ


Ρεμδεσιβίρη: Μπορεί να είναι η λύση στον εφιάλτη του κορονοϊού;\nNewsIT Κοσμος Ρεμδεσιβιρη: Μπορει να ειναι η λυση στον εφιαλτη του κορονοιου;\nΟ επιδημιολόγος και σύμβουλος του Τραμπ, Άντονι Φάουτσι ήταν σαφής: «Το αντιιικό φάρμακο ρεμδεσιβίρη είχε σαφή επίδραση στη θεραπεία του κορονοϊού». Τι «έδειξε» η μελέτη. Αντικρουόμενες οι απόψεις.\n«Το αντιιικό φάρμακο ρεμδεσιβίρη είχε «σαφή» επίδραση στη θεραπεία του νέου κορονοϊού, σε μια κλινική μελέτη». Αυτό διαβεβαίωσε ο Δρ. Άντονι Φάουτσι, ο Αμερικανός επιδημιολόγος και σύμβουλος του προέδρου Ντόναλντ Τραμπ.\n«Τα δεδομένα δείχνουν ότι η ρεμδεσιβίρη είχε σαφές, σημαντικό και θετικό αποτέλεσμα» στη μείωση του χρόνου αποθεραπείας των ασθενών» και αυτό αποδεικνύει ότι «ένα φάρμακο μπορεί να αντιμετωπίσει τον ιό», εκτίμησε ο Φάουτσι, κατά την ενημέρωση των δημοσιογράφων στον Λευκό Οίκο.\nΗ κλινική δοκιμή έγινε σε συνεργασία της φαρμακοβιομηχανίας Gilead Sciences με τα Εθνικά Ινστιτούτα Υγείας (NIH) των ΗΠΑ.\nClick4more: Σωτήρης Τσιόδρας: Ο εκνευρισμός του για τις μάσκες (video)\nΗ μελέτη που έγινε στην Κίνα, τα αποτελέσματα της οποίας δημοσιεύτηκαν σήμερα στην επιθεώρηση The Lancet, «δεν ήταν επαρκής», είπε ο Φάουτσι. Η μελέτη εκείνη έδειξε ότι η ρεμδεσιβίρη δεν είχε σημαντική επίδραση στη θεραπεία της Covid-19.\nΛίγο νωρίτερα, ρωτήθηκε για το θέμα αυτό ο Δρ. Μάικ Ράιαν, ο επικεφαλής του προγράμματος αντιμετώπισης επειγουσών καταστάσεων του Παγκόσμιου Οργανισμού Υγείας, όμως απέφυγε να εκφράσει άποψη.\n«Δεν θα ήθελα να κάνω κάποιο συγκεκριμένο σχόλιο, επειδή δεν έχω διαβάσει αυτές τις δημοσιεύσεις λεπτομερώς», είπε, προσθέτοντας ότι κάποιες φορές χρειάζονται αρκετές δημοσιεύσεις μέχρι να καθοριστεί η αποτελεσματικότητα κάποιου φαρμάκου.\n«Σίγουρα, έχουμε τις τυχαιοποιημένες δοκιμές σε εξέλιξη, τόσο στο Ηνωμένο Βασίλειο όσο και στις ΗΠΑ, αυτές τις «Δοκιμές αλληλεγγύης» με τον ΠΟΥ. Η ρεμδεσιβίρη είναι ένα από τα φάρμακα που χρησιμοποιούνται σε πολλές από αυτές τις δοκιμές. Για αυτό πιστεύω ότι θα παρουσιαστούν πολλά περισσότερα δεδομένα. Αλλά ελπίζουμε ότι αυτό το φάρμακο και άλλα να αποδειχτούν χρήσιμα στη θεραπεία της Covid-19”, κατέληξε.\nΗ έρευνα με την ρεμδεσιβίρη και η… άλλη άποψη\nΤο φάρμακο ρεμδεσιβίρη της εταιρείας Gilead «δεν έχει σημαντικό κλινικό όφελος» στην καταπολέμηση της Covid-19, σύμφωνα με μια μελέτη που δημοσιεύεται σήμερα στην ιατρική επιθεώρηση The Lancet και η οποία αντικρούει τις προηγούμενες διαβεβαιώσεις της αμερικανικής φαρμακοβιομηχανίας.\n«Η φαρμακευτική αγωγή με ρεμδεσιβίρη δεν επιταχύνει τη θεραπεία, ούτε μειώνει τη θνητότητα της Covid-19 σε σύγκριση με το ψευδοφάρμακο», ανέφερε εν τω μεταξύ η σύνοψη αυτής της μελέτης που διενεργήθηκε στην Κίνα. Λίγο νωρίτερα η Gilead διαβεβαίωνε ότι μια άλλη κλινική μελέτη έδειξε «θετικά αποτελέσματα».\nΤα αποτελέσματα της έρευνας που δημοσιεύεται στο Lancet είχαν διαρρεύσει στις 23 Απριλίου κατά λάθος. «Δυστυχώς, η δοκιμή μας έδειξε ότι μολονότι είναι ασφαλής και γίνεται καλά ανεκτή από τον οργανισμό, η ρεμδεσιβίρη δεν είχε σημαντικό όφελος σε σύγκριση με το ψευδοφάρμακο», σχολίασε ο καθηγητής Μπιν Κάο, εκ των βασικών συγγραφέων της μελέτης. «Δεν ήταν το αποτέλεσμα που ελπίζαμε, αλλά πρέπει να θυμόμαστε ότι δεν καταφέραμε να εντάξουμε (στην έρευνα) παρά μόνο 237 ασθενείς, αντί για 453 που ήταν ο στόχος, επειδή η επιδημία είχε τεθεί υπό έλεγχο στην Ουχάν», εξήγησε.\nΓιατί σταμάτησε νωρίτερα η έρευνα;\nΣύμφωνα με τους συντάκτες της μελέτης, αυτός ήταν και ο λόγος που η έρευνα σταμάτησε νωρίτερα απ’ όσο προβλεπόταν αρχικά. Και για αυτό χρειάζεται να γίνουν και άλλες μελέτες ώστε να καθοριστεί αν μια θεραπεία με υψηλότερες δόσεις ρεμδεσιβίρης ή σε συνδυασμό με άλλα αντιιικά φάρμακα θα ήταν πιο αποτελεσματική.\nClick4more: Η χρήση μάσκας και το πρόστιμο 150 ευρώ – Που θα είναι υποχρεωτική\nΗ μελέτη διεξήχθη στο διάστημα 6 Φεβρουαρίου-12 Μαρτίου σε δέκα νοσοκομεία της Ουχάν. Για να είναι επιλέξιμοι, οι ασθενείς έπρεπε να παρουσιάζουν συμπτώματα για τουλάχιστον 12 ημέρες και να έχουν διαγνωστεί με πνευμονία, επιβεβαιωμένη και μέσω ακτινογραφίας. Οι 158 ασθενείς έλαβαν ρεμδεσιβίρη και οι υπόλοιποι 79 ψευδοφάρμακο για διάστημα 10 ημερών. Δεν διαπιστώθηκε καμία σημαντική διαφορά μεταξύ των δύο ομάδων, όσον αφορά τη βελτίωση της κλινικής κατάστασης των ασθενών (21 ημέρες κατά μέσο όρο για όσους λάμβαναν ρεμδεσιβίρη, 23 για τους υπόλοιπους) ούτε όσον αφορά τη θνητότητα (14% έναντι 13%).\n«Αυτό δεν είναι το τέλος της ιστορίας για τη ρεμδεσιβίρη επειδή είναι σε εξέλιξη και άλλες μελέτες», σχολίασε ένας επιστήμονας που δεν συμμετείχε στην έρευνα, ο καθηγητής Σάαντ Σακίρ, ο διευθυντής του βρετανικού οργανισμού Drug Safety Research Unit.


Vintage πόμολο πόρτας - ΦΟΙΝΙΚΑΣ | Emarket\nΑρχική σελίδα >> Συλλεκτικά >> Διάφορα >> Διάφορα Vintage πόμολο πόρτας - ΦΟΙΝΙΚΑΣ\nVintage πόμολο πόρτας - ΦΟΙΝΙΚΑΣ Πολύ παλιό πόμολο (άκρο) πόρτας με μορφή Φοίνικα που κοιτά δεξιά (όπως το βλέπουμε). Δείτε και σχετική φωτογραφία του αντικειμένου. Διαθέτει στο πίσω μέρος την ειδική τρύπα προσαρμογής με το μηχανισμό πόρτας. Διαστάσεις 10Χ6 εκατοστά (στα μέγιστα άκρα)\nΠρέπει λόγω βάρους να είναι μπρούτζινο , διατηρείται σε σχετικά καλή οπτική κατάσταση.\nΠιθανολογώ ότι είναι του περασμένου αιώνα .


Δείτε τι πρέπει να κάνετε για να βγείτε ζωντανοί από ένα ασανσέρ που πέφτει σε ελεύθερη πτώση! (Video) - Funny-Περίεργα - Athens magazine\nΧρήσιμες συμβουλές που όλοι πρέπει να γνωρίζουμε!\nΔυστυχώς, κανείς μας δεν έχει ανοσία από μια πτώση σε ακραίες περιπτώσεις, αλλά μπορούμε να γνωρίζουμε εκ των προτέρων πως να δράσουμε ειδικά αν βρισκόμαστε στο ασανσέρ. Είναι μια έγκαιρη και σωστή ενέργεια, που πιθανόν μπορεί να σώσει τη ζωή σας και των οικείων σας.\nΜοιραζόμαστε μαζί σας χρήσιμες συστάσεις επιστημόνων και μηχανικών στην ακραία περίπτωση που βρεθείτε σε ένα ασανσέρ που πέφτει στο κενό. Φρίκη στην Ινδία: Αποκεφαλίστηκε σε ασανσέρ εργοστασίου!\nΠρώτον, θα είναι δύσκολο να αναπηδήσετε σε ελεύθερη πτώση. Δεύτερον, η αναπήδηση θα μειώσει την ταχύτητα της πτώσης κατά ελάχιστο. Τρίτον, δεν μπορείτε να προβλέψετε σε ποιο σημείο του σώματός σας θα προσγειωθείτε και τι τραυματισμό θα απο έρει. Το παρακάτω βίντεο καταρρίπτει μύθους σχετικά με την ελεύθερη πτώση μέσα σε ασανσέρ.


"Η γυναίκα με τα κομμένα χέρια" Παράσταση αφήγησης με ζωντανή μουσική\nΠέμπτη 15 Μαρτίου στις 21:00\nΣτον Πολυχώρο Πολιτισμού Διέλευσις παρουσιάζεται την Πέμπτη 15 Μαρτίου η παράσταση αφήγησης με ζωντανή μουσική «Η ΓΥΝΑΙΚΑ ΜΕ ΤΑ ΚΟΜΜΕΝΑ ΧΕΡΙΑ»\nΤο παραμύθι ζωντανεύει μέσα από το διάλογο αφήγησης, μουσικής και εικόνας, μέσα από πρωτότυπες συνθέσεις, και ηχητικά εφέ, με τη διάδραση ηλεκτρονικού και φυσικού ήχου. Πρόκειται για μια παράσταση χωρίς ιδιαίτερα τεχνικά μέσα, σκηνικά και φωτισμό, βασισμένη κυρίως στην αφήγηση της φωνής και της μουσικής.\nΟ διάβολος πιάνει κορόιδο έναν μυλωνά όταν του υπόσχεται πολλά πλούτη αν του χαρίσει «αυτό που στέκεται πίσω από το μύλο» του. Ο μυλωνάς θεωρώντας ότι εννοεί τη μηλιά του, δέχεται, για να μάθει σύντομα πως συμφώνησε να δώσει την κόρη του, που τη στιγμή της συμφωνίας βρίσκονταν κάτω από το δέντρο. Όταν εμφανίζεται ο διάβολος για να πάρει αυτό που του ανήκει, η κόρη εξαγνίζεται διαδοχικά με νερό και με τα δάκρυά της, έτσι ώστε ο διάβολος δεν μπορεί να την πλησιάσει.\nΗ κόρη χάνει τα χέρια της αλλά χύνοντας τα δάκρυα της πάνω στις πληγές της, διώχνει μια για πάντα το διάβολο. Αποφασίζει τότε να εγκαταλείψει την οικογενειακή εστία και να περιπλανηθεί στον κόσμο, κουβαλώντας την αναπηρία της, φεύγοντας μακριά από τη ζωή της έτσι όπως μέχρι τότε την είχε ζήσει.\nΠέμπτη 15 Μαρτίου 2018 έναρξη: 21:00\nΠερισσότερα σε αυτή την κατηγορία: « “ΤΡΙΑ” Πολυχώρος Πολιτισμού Αθηναΐς-Μουσική Θεατρική Σκηνή «ALL OF ME» “Μια ιστορία για την Billie Holiday” ΜΙΟΥΖΙΚΑΛ ΤΣΕΠΗΣ »


SingularLogic Galaxy Enterprise Suite | Sigma Solutions\nSigma Solutions » SingularLogic Galaxy Enterprise Suite\nERP Σύστημα για μεγάλες επιχειρήσεις\nΗ βέλτιστη λύση ERP (Enterprise Resurce Planning – Σύστημα Διαχείρισης Επιχειρησιακών Πόρων) για μεγάλες Ελληνικές & Πολυεθνικές επιχειρήσεις ή Οργανισμούς που ζητούν πλούσια σε βάθος και ειδικευμένη λειτουργικότητα, αλλά και την απαιτούμενη ευελιξία έτσι ώστε να προσαρμόζονται γρήγορα και αποτελεσματικά στις μεταβαλλόμενες επιχειρησιακές συνθήκες.\nΤο πληροφοριακό σύστημα Galaxy Enterprise Suite, αποτελεί την πλέον ολοκληρωμένη, σύγχρονη και ευέλικτη λύση ERP (Enterprise Resource Planning) που απευθύνεται σε μεσαίες και μεγάλες επιχειρήσεις, που επιθυμούν πλούσια λειτουργικότητα, αυτοματοποίηση και πληροφόρηση χωρίς όρια.\nΣχεδιασμένο και ανεπτυγμένο στην πιο σύγχρονη τεχνολογία Galaxy από την SingularLogic, αποτελεί την εγγύηση που θα δώσει ώθηση στο μέλλον στην επιχείρησή σας.\nΔιαχείριση συναλλασσομένων (πελάτες – προμηθευτές – χρεώστες – πιστωτές) και ενδιάμεσων (πωλητές – εισπράκτορες – ρόλοι καθοριζόμενοι από χρήστες). Διαχείριση λογαριασμών χρηματικών διαθεσίμων , Λογαριασμών εσόδων εξόδων. Διαχείριση αξιογράφων. Οικονομικές εγγραφές. Διαδικασίες αντιστοιχίσεων , επιστροφών εισπράξεων/πληρωμών και υπολογισμού συναλλαγματικών διαφορών. Υπολογισμός τόκων. Διαχείριση υπολογισμού και απόδοσης προμηθειών, πωλητών/εισπρακτόρων.\nΚαθορισμός φύλλων επιμερισμού ανά λογαριασμό/έργο/υποκατάστημα. Σχεδιασμός φύλλων επιμερισμού με πολλαπλές μεθόδους επιμερισμού. Αυτόματη δημιουργία εγγραφών αναλυτικής.\nΕργαλείο εύκολου σχεδιασμού εκτυπώσεων (Report Generator), Management Analytics και έτοιμα OLAP Views. Εικόνα επιχείρησης. Λογαριασμοί αναφοράς. Δείκτες απόδοσης για χρήση σε επιφάνεια εργασίας.\nΔιαχείριση λογαριασμών εσόδων εξόδων. Ορισμός Μοναδικών Συντελεστών Καθαρού Κέρδους (ΜΣΚΚ). Δυνατότητα τήρηση πολλαπλών Βιβλίων Β’ Κατηγορίας ανά εταιρία Ειδικά χαρακτηριστικά\nΕργαλείο σχεδιασμού σύνθετων εκτυπώσεων (Visual Reporting). Δυνατότητα δημιουργίας Olap/Grid. Δημιουργία δεικτών απόδοσης για χρήση σε επιφάνεια εργασίας (KPI’S).


H Τεχνη του να λεμε ΟΧΙ | Capo Di Capi Weblog\nH Τεχνη του να λεμε ΟΧΙ\nΟ μέσος άνθρωπος ζεί μια μπερδεμένη ζωή. Γεμάτος με υποχρεώσεις, εκκρεμείς λογαριασμούς, μουτζουρωμένα ημερολόγια, ανοικοκύρευτα συρτάρια και ακόμα περισσότερο ανοικοκύρευτα συναισθήματα και ανοικοκύρευτες σκέψεις.\nΓια να αλλάξουμε θα πρέπει πρώτα να νοικοκυρευτούμε!\nπρέπει να σταματήσουμε να προσθέτουμε επί πλέον άχρηστες υποχρεώσεις στη ζωή μας, τα οικονομικά μας και τα συναισθήματά μας.\nπρέπει να κάνουμε την αρχή μαθαίνοντας την τέχνη του να λέμε «ΟΧΙ».\nΟχι στους άχρηστους, τους εκμεταλευτές, τους ανέμπνευστους και τις προτροπές τους να τους ακολουθήσουμε.\nΑς δούμε πως μπορούμε να το πετύχουμε :\n1. ΟΧΙ. Χωρίς καμμιά εξήγηση. Δεν χρειάζεται να επεξηγούμε και να δικαιολογούμε την άρνησή μας.\nΤο ΟΧΙ είναι μιά πλήρης πρόταση από μόνη της.\nΠρέπει να πούμε ΟΧΙ στον εαυτό μας όταν οι έμποροι της αισχροκέρδιας μας προσκαλούν να αγοράσουμε την πραμάτεια τους. Ας δείξουμε επιμονή στην άρνησή μας αυτή.\n2. Να ζητάμε χρόνο για να σκεφτούμε την απάντησή μας. Αν κάποιος μας πιέζει για μιά άμεση απάντηση, μάλλον μας συμφέρει να μην απαντήσουμε άμεσα. Αλλωστε, αν η κατάσταση είναι τόσο επείγουσα, μάλλον θα πρέπει να την αποφύγουμε έτσι κι αλλοιώς.\n3. «Οχι, αλλά μπορώ να κάνω κάτι άλλο για σας», είναι μια άλλη τακτική. Μια άριστη τακτική αν θέλετε να βοηθήσετε το άτομο στο οποίο αρνείστε.\nΝα πούμε «ΟΧΙ» στους «γκουρού» της ελπίδας που μας τάζουν ότι θα μας αλλάξουν τη ζωή εδώ και τώρα!\nΓιατί άραγε είμαστε τόσο απελπισμένα ευκολόπιστοι και πιστεύουμε τον κάθε τυχάρπαστο και τις πλάνες υποσχέσεις του;\nΤον κάθε εμποράκο που μας τάζει ότι με τα μαγικά του γιατροσόφια και αλχημείες θα μας αλλάξει τη ζωή προς το καλύτερο;\nΓιατί επιτρέπουμε στους τσαρλατάνους να επιβιώνουν σε βάρος μας;\nΜΠΟΡΟΥΜΕ ΝΑ ΠΕΤΥΧΟΥΜΕ ΟΤΙΔΗΠΟΤΕ ΘΕΛΗΣΟΥΜΕ ΑΝ :\n5. Μάθουμε να δουλεύουμε συνεργασιακά. Ο μεγάλος Stephen Covey το έχει καταθέσει στα γραπτά του :\n« Ο άνθρωπος γεννιέται εξαρτώμενος, περνάει στην περίοδο της ανεξαρτησίας, αλλά για να προχωρήσει στην υλοποίηση των ονείρων του θα πρέπει να παραδεχτεί την αλληλοεξάρτηση και αρμονική συνεργασία με τους άλλους ανθρώπους και το ίδιο το περιβάλλον» Σπάνια η επιτυχία είναι μια καριέρα σόλο (σε αντίθεση με το τραγούδι). Δημιουργείστε συμμάχους και συνεργάτες που θα σας ενθαρρύνουν και συμπαρασταθούν στην ανηφορική αυτή διαδρομή. Αλλωστε, από τη στιγμή που θα γίνουν τα όνειρά σας πραγματικότητα, εσείς θα είστε οι πρώτοι που θα θελήσετε να μοιραστείτε αυτή την πανέμορφη πραγματικότητα με άλλους ανθρώπους!\n10 Αυγούστου 2009 στις 23:14\n« Τσαντίζομαι με …….\nΗ νέα Θρησκεία »


12.04.2022: Λίστα υποθέσεων ασύλου των οποίων τα ταξιδιωτικά έγγραφα είναι έτοιμα προς παράδοση στους δικαιούχους (ΠΑΡΑΛΑΒΗ ΑΠΟ ΤΟ ΠΓΑ ATTIKHΣ). | Υπουργείο Μετανάστευσης και Ασύλου\n12.04.2022: Λίστα υποθέσεων ασύλου των οποίων τα ταξιδιωτικά έγγραφα είναι έτοιμα προς παράδοση στους δικαιούχους (ΠΑΡΑΛΑΒΗ ΑΠΟ ΤΟ ΠΓΑ ATTIKHΣ).\nTDV TRITH 12-4-22Download


ΒΡΙΣΚΕΣΤΕ: Αρχική»Ειδήσεις»Νέα Δημοσκόπηση: Ισχυρό προβάδισμα 15,1 μονάδων ΝΔ έναντι του ΣΥΡΙΖΑ (κάρτα, ποσοστά)\nBy panos12 on\t 27 Ιανουαρίου, 2020 Ειδήσεις, Πολιτική\nΣτην πρόθεση ψήφου η ΝΔ προηγείται με ποσοστό 37,1% έναντι 22% του ΣΥΡΙΖΑ.\nΤρίτο κόμμα είναι το Κίνημα Αλλαγής με 5,7% και ακολουθούν το ΚΚΕ με 5%, η Ελληνική Λύση με 4,8% και το ΜέΡΑ25 με 4%.\nΤρία είναι τα καμπανάκια που χτυπούν οι πολιτες στην κυβέρνηση. Πρόκειται για: την αντιμετώπιση της εγκληματικότητας (οι θετικές γνώμες μειώθηκαν από το 52% στο 45%), την Παιδεία (οι θετικές γνώμες από 49% έπεσαν στο 38%), το Μεταναστευτικό (οι θετικές γνώμες από 25% έφθασαν στο 16%).\nΠαρότι η συντριπτική πλειοψηφία (65%) θεωρεί σωστή την υπάρχουσα νομοθεσία για τις αμβλώσεις, το ζήτημα διχάζει τους δεξιούς ψηφοφόρους, καθώς το 44% θεωρεί ότι η νομοθεσία είναι σωστή και το 44% ότι είναι λάθος.\nΗ οικονομία ως πρόβλημα παραμένει στην κορυφή της αξιολόγησης των πολιτών με ποσοστό 25%, έχει πέσει όμως τους τελευταίους τέσσερις μήνες από το 38% στο 25%, ακολουθώντας την τάση αποκλιμάκωσης που καταγράφεται από τον Σεπτέμβριο του 2019.\nΓια τους ψηφοφόρους της ΝΔ μεγαλύτερο πρόβλημα είναι το Μεταναστευτικό (33%), για τους ψηφοφόρους του ΣΥΡΙΖΑ η οικονομία (36%) και για τους ψηφοφόρους του Κινήματος Αλλαγής η εξωτερική πολιτική (31%).\nΤο Μεταναστευτικό αποτελεί κυρίαρχο πρόβλημα για τον κεντροδεξιό και δεξιό χώρο, με ποσοστά 30% και 32% αντιστοίχως, ενώ για τον κεντροαριστερό και αριστερό χώρο τα ποσοστά είναι 14% και 10% και για τον κεντρώο 21%.


ΟΛΟΚΛΗΡΩΘΗΚΕ Η ΕΓΚΑΤΑΣΤΑΣΗ ΤΗΣ ΠΙΟ ΙΣΧΥΡΗΣ ΗΛΙΑΚΗΣ ΟΡΟΦΗΣ ΣΤΟΝ ΚΟΣΜΟ ΠΟΥ ΛΕΙΤΟΥΡΓΕΙ ΣΗΜΕΡΑ ΣΤΟ ΥΠΕΡΣΥΓΧΡΟΝΟ ΚΕΝΤΡΟ ΑΠΟΘΗΚΩΝ ΚΑΙ ΔΙΑΝΟΜΗΣ ΤΗΣ PVH EUROPE\nΑΜΣΤΕΡΝΤΑΜ (ΟΚΤΩΒΡΙΟΣ 2020) - Η PVH Europe, η παγκόσμια έδρα της Tommy Hilfiger και τα ευρωπαϊκά γραφεία της Calvin Klein τα οποία ανήκουν στην PVH Corp. [NYSE: PVH], ανακοινώνει την εγκατάσταση πιο ισχυρής* λειτουργικής ηλιακής στέγης στον κόσμο, στο υψηλών προδιαγραφών κέντρο Αποθηκών και Διανομής στο Venlo, στην Ολλανδία. Μέσω της ηλιακής οροφής καλύπτονται οι ανάγκες ηλεκτρικής ενέργειας του Κέντρου, που παράγονται από περισσότερους από 48.000 ηλιακούς συλλέκτες, καθώς και έμμεσα το 100% της ενέργειας για τις αποθήκες, τα γραφεία και τα καταστήματα της PVH Europe στην Ολλανδία, μέσω του ολλανδικού δημόσιου δικτύου ηλεκτρικής ενέργειας. Ο ενεργειακός συνεργάτης της PVH Europe, Eneco, έχει πιστοποιήσει ότι όλη η ενέργεια που απαιτείται για την τροφοδοσία αυτών των κτιρίων παράγεται από τη νέα εγκατάσταση στον τελευταίο όροφο.\n• Η αποθήκη Venlo είναι το κύριο κέντρο διανομής της PVH Ευρώπης με χωρητικότητα 110.000m2..\n• Βραβεύθηκε με το βαθμό «Very Good» στην αξιολόγηση βιωσιμότητας BREEAM (Μέθοδος Περιβαλλοντικής Αξιολόγησης Ιδρύματος Έρευνας Κτιρίου)\n• Είναι η ισχυρότερη ηλιακή στέγη του κόσμου, με την ικανότητα να παράγει 18 MWp (megawatt peak).\n• Υποστηρίζεται με πάνω από 48.000 ηλιακούς συλλέκτες υψηλής απόδοσης.\n• Πλήρως τροφοδοτεί όλα τα καταστήματα, αποθήκες και γραφεία που ανήκουν στην PVH Ευρώπης στην Ολλανδία.\n«Αυτό είναι ένα απίστευτο ορόσημο για το κέντρο Αποθηκών και Διανομής στο Venlo και για το ταξίδι της PVH Ευρώπης προς την αειφορία», δήλωσε ο Martijn Hagman, Διευθύνων Σύμβουλος Tommy Hilfiger Global και PVH Ευρώπης. Έχουμε συμμετάσχει στην εγκατάσταση αυτού που πιστεύουμε ότι είναι τώρα η πιο ισχυρή, πλήρως λειτουργική ηλιακή στέγη στον κόσμο - ένα τεράστιο βήμα προς τη δέσμευσή μας να καλύψουμε τις ανάγκες μας για ηλεκτρική ενέργεια από 100% ανανεώσιμες λύσεις μέχρι το 2030 και να μειώσουμε τις εκπομπές της εφοδιαστικής αλυσίδας κατά 30% μέχρι το 2030. Αυτό δεν θα ήταν δυνατό, χωρίς την καλύτερη στην κατηγορία της ομάδα από ταλαντούχους, παθιασμένους, και αφοσιωμένους συνεργάτες της PVH».\nΟ Sam Kimmins, Επικεφαλής της RE100 στο Climate Group, δήλωσε σχετικά: "Συγχαρητήρια στην PVH για την ολοκλήρωση της ηλιακής στέγης Venlo. Αυτό είναι ένα ακόμη συναρπαστικό βήμα στο παγκόσμιο έργο και την δέσμευσή τους για την επίτευξη του 2025 RE100 στόχου τους. Θέτει υψηλά τον πήχη για εγκαταστάσεις ανανεώσιμων πηγών ενέργειας on site».


Νοεμβρίου 4, 2014 Η Σκέψη της ημέρας\nΟ Αριστοτέλης Ωνάσης, του Σωκράτη και της Πηνελόπης, γεννήθηκε στη Σμύρνη το 1906. Το 1922 ήρθε ως πρόσφυγας στηνΕλλάδα και έπειτα από λίγο μετανάστευσε στην Αργεντινή. Το 1932 αγόρασε το πρώτο του πλοίο, το οποίο ονόμασε Καλλιρρόη προς τιμήν της αδελφής του. Το 1946 παντρεύτηκε την κόρη του εφοπλιστή Σταύρου Λιβανού Αθηνά-Τίνα και απέκτησε μαζί της δύο παιδιά, τον Αλέξανδρο, που γεννήθηκε το 1948 στην Αθήνα και τη Χριστίνα, που γεννήθηκε το 1950 στην Αθήνα. Περίπου δέκα χρόνια αργότερα, ο Ωνάσης και η Τίνα Λιβανού χώρισαν. Πολύ γρήγορα ο Ωνάσης, χάρη στο ιδιοφυές επιχειρηματικό του ταλέντο, αναδείχθηκε σε έναν από τους μεγαλύτερους εφοπλιστές του κόσμου, κυρίως στον τομέα των πετρελαιοφόρων. Το όνομά του έγινε συνώνυμο του μύθου όχι μόνο στους οικονομικούς κύκλους της παγκόσμιας κοινότητας αλλά και μεταξύ των απλών ανθρώπων.\nΤο 1956, ο Αριστοτέλης Ωνάσης αγόρασε από το ελληνικό Δημόσιο το προνόμιο εκμετάλλευσης των Ελληνικών Αεροπορικών Συγκοινωνιών και ίδρυσε την Ολυμπιακή Αεροπορία. Η εταιρεία ξεκίνησε τη λειτουργία της στις 6 Απριλίου 1957, με προδιαγραφές εξυπηρέτησης επιβατών που σήμερα θεωρούνται αδιανόητες λόγω κόστους. Πολύ γρήγορα άνοιξε τα φτερά της στις πέντε ηπείρους και αναδείχθηκε σε μία από τις ασφαλέστερες αεροπορικές εταιρείες στον κόσμο. Στα τέλη του 1974 ο Ωνάσης κατήγγειλε τη σύμβαση με το ελληνικό Δημόσιο και στις 4 Αυγούστου 1975, μετά τον θάνατό του, η Ολυμπιακή Αεροπορία μεταβιβάστηκε στο ελληνικό Δημόσιο. Το 1963, ο Ωνάσης αγόρασε τον Σκορπιό, ένα μικρό, άγονο και άνυδρο νησί στο Ιόνιο. Φύτεψε χιλιάδες δέντρα και φυτά, έκτισε μικρούς ξενώνες και το μεταμόρφωσε σε ένα μικρό επίγειο παράδεισο. Εκεί συνήθιζε να περνά κάποιες μέρες των διακοπών του συντροφιά με διάσημους φίλους του, προβάλλοντας έτσι την Ελλάδα στα πέρατα της γης. Το 1957 γνώρισε τη Μαρία Κάλλας, με την οποία ανέπτυξε μια θυελλώδη ερωτική σχέση. Το 1968, ο Αριστοτέλης Ωνάσης παντρεύτηκε τη Ζακλίν Μπουβιέ, χήρα του δολοφονηθέντος Προέδρου των ΗΠΑ Τζον Φ. Kένεντι. Στις 24 Ιανουαρίου 1973, ο γιος του Ωνάση Αλέξανδρος σκοτώθηκε σε αεροπορικό δυστύχημα, σε ηλικία μόλις 25 ετών. Ο πρόωρος θάνατός του επέφερε στον Αριστοτέλη Ωνάση βαρύ πλήγμα, από το οποίο δε συνήλθε ποτέ. Πέθανε δύο χρόνια αργότερα, στις 15 Μαρτίου 1975, στο Αμερικανικό Νοσοκομείο του Νεϊγύ, κοντά στοΠαρίσι, πάσχοντας από οξεία μυασθένεια. Σύμφωνα με την επιθυμία του, ετάφη δίπλα στο εκκλησάκι της Παναγίτσας, στον Σκορπιό, όπου αναπαύονταν ήδη ο γιος του και η αδελφή του Άρτεμις. Εκεί ετάφη αργότερα και η Χριστίνα, η οποία πέθανε στις 19 Νοεμβρίου1988 στην Αργεντινή.


Μετα το κουρεμα…χορευουμε ελληνικα…. | zodia.nets.gr | Ζώδια – Ωροσκόπια\nΜετα το κουρεμα…χορευουμε ελληνικα….\n….για μετα ολοι θελουν τα οπα τους….. ΟΥΡΑΝΙΤΣΑ Η ΟΦΙΟΥΧΟΣ ΑΣΤΡΟΛΟΓΙΚΟ ΙΣΤΟΛΟΓΙΟ ΣΟΒΑΡΩΝ ΠΡΟΘΕΣΕΩΝ Διαβάστε ολόκληρη την αστρολογική πρόβλεψη: Ουρανιτσα η Οφιουχος Αστρολογικο Ιστολογιο Astrological...


Piscis Park Eivissa, Ξενοδοχείο Ισπανία. Περιορισμένη προσφορά !\n« Επιστροφή Piscis Park\nΔείτε κι άλλες φωτογραφίες Επιβεβαίωση τιμών και διαθεσιμότητας : Piscis Park: Check in :\nΔείτε τις τιμές Piscis Park - Περιγραφή 27 λεπτά μεΔιαβάστε τη συνέχεια\nαυτοκίνητο από το κέντρο, αυτό το ξενοδοχείο βρίσκεται στα βορειο-δυτικά της πόλης, στην διεύθυνση Avenida Portmany, 1. Είναι ιδανικό για να εξερευνήσετε το κέντρο και τα περίχωρα της πόλης.Αυτό το Οικονομικό ξενοδοχείο προτείνει μια περιποίηση δύο αστέρων . Θα απολαύσετε διάφορες ανέσεις όπως Εστιατόριο, Room service, Bar, Ανοιχτή ρεσεψιόν 24 / 24ωρο, Πλυντήριο , Τηλεόραση, Συστημα κλιματισμού .Η βαθμολογία που πρότειναν άλλοι ταξιδιώτες για αυτό το ξενοδοχείο είναι 6 στα 10.Διαθέτει επίσης μπαλκόνι.Απολαύστε την διαμονή σας σε αυτό το ξενοδοχείο χάρη στις ανέσεις που σας προτείνονται, όπως το πισίνα σε εξωτερικό χώρο .Ανήκει στην αλυσίδα ξενοδοχείων Grupo Playa Sol.Σε αυτό το ξενοδοχείο θα βρείτε internet υψηλής ροής.Θα φτάσετε στο αεροδρόμιο Ibiza σε 27 λεπτά με αυτοκίνητο (το αεροδρόμιο βρίσκεται στα 13 χιλιόμετρα από το ξενοδοχείο).Πρακτικές πληροφορίες :Αυτό το ξενοδοχείο προτείνει επίσης πάρκινγκ.\nPiscis Park στιλ:\nPiscis Park παροχές και υπηρεσίες\nΑυτό το Οικονομικό ξενοδοχείο προτείνει μια περιποίηση ενός αστέρος . Θα απολαύσετε διάφορες ανέσεις όπως n.a..Βρίσκεται στα ανατολικά, 5 λεπτά απόσταση περπατώντας από το κέντρο της πόλης. Αυτό 75 m -\nΒρίσκεται στην διεύθυνση Portmany, 3 στα ανατολικά της πόλης, σε απόσταση μονάχα 5 λεπτά περπατώντας από το 80 m -\nΟικογενειακό ξενοδοχείο, το Invisa Hotel Es Pla παρέχει όλες τις ανέσεις όπως n.a..\n17 λεπτά με αυτοκίνητο από το κέντρο, αυτό το ξενοδοχείο βρίσκεται στα δυτικά της πόλης, στην διεύθυνση Avenida D\nΒρίσκεται στα βορειο-δυτικά, 28 λεπτά απόσταση με αυτοκίνητο από το κέντρο της πόλης. Αυτό το ξενοδοχείο βρίσκεται 105 m -\nΒρίσκεται στην διεύθυνση AV. DOCTOR FLEMING 55 στα βορειο-δυτικά της πόλης, σε απόσταση μονάχα 28 λεπτά με αυτοκίνητο από το κέντρο.Οικονομικό ξενοδοχείο, το S'Anfora & Fleming παρέχει όλες τις αν\nΕπιβεβαίωση τιμών και διαθεσιμότητας : Piscis Park: Check in :


Η ΑΕΝ ΣΥΡΟΥ στους βασικούς συντελεστές του Συνεδρίου Ναυτικής Εκπαίδευσης | e-Nautilia.gr | Το Ελληνικό Portal για την Ναυτιλία. Τελευταία νέα, άρθρα, Οπτικοακουστικό Υλικό\nΗ ΑΕΝ ΣΥΡΟΥ στους βασικούς συντελεστές του Συνεδρίου Ναυτικής Εκπαίδευσης\nHome - Ειδήσεις - ΑΕΝ - Εκπαίδευση - Η ΑΕΝ ΣΥΡΟΥ στους βασικούς συντελεστές του Συνεδρίου Ναυτικής Εκπαίδευσης\nΣτο Συνέδριο Ναυτικής Εκπαίδευσης που διοργάνωσε το Ίδρυμα Ευγενίδου την 7 και 8 Μαρτίου 2014, υπό την αιγίδα του Υπουργείου Ναυτιλίας και Αιγαίου έλαβαν μέρος αντιπροσωπείες των ΑΕΝ Ασπροπύργου, ΑΕΝ Μακεδονίας, ΑΕΝ Χίου, ΑΕΝ Κρήτης και ΑΕΝ Σύρου, που ξεχωριστά έθιξαν με εισηγήσεις διευθυντών σπουδών, καθηγητών και σπουδαστών τα εξής θέματα:\nα) ναυτική εκπαίδευση και εκπαιδευτικές δομές σε ξένες ναυτιλιακές χώρες, β) παρουσίαση του νέου προγράμματος των Σχολών Μηχανικών, γ) ενσωμάτωση συστημάτων διαχείρισης μάθησης στην σύγχρονη ναυτική εκπαίδευση, δ) αξιοποίηση περιβάλλοντος ασύγχρονης τηλεκπαίδευσης σε ΑΕΝ, ε) καινοτόμες ηλεκτρονικές υπηρεσίες στην δημόσια ναυτική εκπαίδευση, στ) η σημασία της σωστής εκπαίδευσης των σπουδαστών στις Ακαδημίες και στα πλοία, ζ) η σημασία της ναυτικής εμπειρίας των εκπαιδευτών στις ΑΕΝ και τέλος η αντιμετώπιση των γυναικών από τις ναυτιλιακές εταιρίες.\nΗ ΑΕΝ Πλοιάρχων Σύρου μέσω του σπουδαστή της Τσίνου Ευάγγελου κατέθεσε προτάσεις βελτίωσης και εξέλιξης των βιβλίων ΚΕΠ 1 και ΚΕΠ 2 ως προς το συντακτικό και πρακτικό τους μέρος, και την ανάγκη εκσυγχρονισμού του εκπαιδευτικού υλικού στα δεδομένα που επικρατούν σήμερα στην παγκόσμια ναυτιλία, αποτελώντας εχέγγυο αξιόπιστης εκπαίδευσης του δόκιμου ώστε να ανταπεξέλθει επαρκώς στις απαιτήσεις της εργασίας του ως αξιωματικός φυλακής.\nΗ αποστολή της ΑΕΝ/ΣΥΡΟΥ ανάμεσα στους βασικούς συντελεστές του Συνεδρίου. Εμφανίζονται από αριστερά: Κων/νος Σουφλέρης (Τμηματάρχης ΔΕΚΝ-Α΄), Αντιπλοίαρχος Λ.Σ Ευρυβιάδης Σαπουνάς (Τμηματάρχης ΔΕΚΝ-Β΄), Γεώργιος Λιμάκης, Μιχαήλ Τζιώτης, Δημήτριος Δραγώνας, Αντιπλοίαρχος Λ.Σ Νικόλαος Πολέμης (Διοικητής ΑΕΝ/ΣΥΡΟΥ), Πλοίαρχος Λ.Σ Αλέξανδρος Θεοφανόπουλος (Διευθυντής ΔΕΚΝ), Κων/νος Μανάφης (Σύμβουλος Εκδόσεων Ιδρύματος Ευγενίδου), Λεωνίδας Δημητριάδης-Ευγενίδης (Πρόεδρος Ιδρύματος Ευγενίδου), Γεώργιος Χριστοφόρου, Γέωργιος Δούναβης (Αναπ/τής Διευθυντής ΑΕΝ/ΣΥΡΟΥ), Υποναύαρχος Λ.Σ Αχιλλέας Ματσάγγος (Επόπτης Ναυτικής Εκπαίδευσης), Νικόλαος Δημητριάδης, Ελένη Μπεναρδή, Ιωάννης Φραγκιάς (Καθηγητής Αγγλικής), Γεώργιος Ζεϊμπέκης, Ευάγγελος Τσινός, Μάριος-Ιωάννης Παπαδόπουλος.


Ραδιομαραθώνιος HELLASFM: Γέφυρα ανθρωπιάς και ελπίδας από τη Νέα Υόρκη στην Ελλάδα (live) -\nΑρχική » Ροή Ειδήσεων » Ραδιομαραθώνιος HELLASFM: Γέφυρα ανθρωπιάς και ελπίδας από τη Νέα Υόρκη στην Ελλάδα (live)\nΣε εξέλιξη Ραδιομαραθώνιος οικονομικής ενίσχυσης που διοργανώνουν το Hellenic relief foundation και ο HELLAS FM ο μεγαλύτερος ομογενειακός σταθμός, στη Νέα Υόρκη, για την στήριξη των συμπατριωτών τους στην Ελλάδα που έχουν ανάγκη. Tο Ηellenic Relief foundation στηρίζει τις Ελληνικές οικογένειες που έχουν πληγεί από την οικονομική κρίση.\nΤον ραδιομαραθώνιο παρουσιάζει ο Δημήτρης Φιλιππίδης.\nΣΑΣ ΚΑΛΟΥΜΕ ΝΑ ΒΟΗΘΗΣΕΤΕ ΤΗΝ ΣΗΜΑΝΤΙΚΗ ΠΡΩΤΟΒΟΥΛΙΑ


Σε προληπτικές εκκενώσεις οικισμών προχώρησαν οι πυροσβεστικές δυνάμεις, ενώ η μεγάλη φωτιά συνεχίζει να μαίνεται στη Σιθωνία της Χαλκιδικής.\n25 Οκτωβρίου 2018 14:26\nΣε συναγερμό έχει τεθεί η Πυροσβεστική στην Βόρεια Ελλάδα από εξαιρετικά επικίνδυνη φωτιά που ξέσπασε στην περιοχή της Σιθωνίας στην Σάρτη Χαλκιδικής.\nΛίγο πριν τις 10 το πρωί έγινε εισήγηση από την Πυροσβεστική στην Τοπική Αυτοδιοίκηση για την προληπτική εκκένωση του οικισμού στον Κάμπο, εξαιτίας των πυκνών καπνών που έχουν «πνίξει» το χωριό. Η εκκένωση ολοκληρώθηκε χωρίς προβλήματα.\nΠυροσβεστικές δυνάμεις έχουν παραταχθεί στο δάσος και τους οικισμούς γύρω από την Σάρτη, που δεν απειλείται άμεσα. Στο σημείο μαζί με τις νέες ενισχύσεις έχουν σπεύσει και επιχειρούν πλέον 80 άντρες της Πυροσβεστικής με 37 οχήματα, τέσσερις ομάδες πεζοπόρο τμήμα και από αέρος ρίψεις νερού πραγματοποιούν 4 αεροσκάφη και δύο ελικόπτερα.\nΤην ίδια ώρα, οριοθετημένο είναι το πύρινο μέτωπο που ξέσπασε τα ξημερώματα σε χορτολιβαδική έκταση και υπολείμματα καλλιεργειών στη Βαμβακιά Σερρών και υπό έλεγχο τέθηκε η πυρκαγιά που ξέσπασε σε δασική έκταση στην περιοχή του Φιλύρου του δήμου Πυλαίας-Χορτιάτη.


Build ecommerce website wordpress Δουλειές, Εργασία | Freelancer\nBuild ecommerce website wordpressεργασίες\n103,386 build ecommerce website wordpress δουλειές που βρέθηκαν, με τιμές EUR\nNeed a flyer for Website Design highlighting Web design, eCommerce development, Web & Email Hosting, Domain Registration, Online Marketing and Local Search Engine Optimisation. Logo, content, contact information can be found in my website. More information about my business can be found from my website: [κάνε είσοδ&...\nNeed a eCommerce website built for my outdoor power tools similar design to the 3 links below best price and quality need offered. [κάνε είσοδο για να δεις το URL] [κάνε είσοδο για να &delt...\nI have a wix site and would like to start eCommerce and require a section to be coded for me. Like you see on Font websites and here: [κάνε είσοδο για να δεις το URL] we would like a drop down with our fonts, 6 color selction, qty and a cart add button with the display of the...\nTrophy icon Design a logo for a pet food delivery ecommerce 6 μέρες left\n...studies. Logo will be used on woocommerce website and several supports as stationery, delivery car... We just want something that people will remember, something that communicates what we do and something that will make us stand out from anyone else. Woocommerce theme that will be used: [κάνε είσοδο για να &d...\nWeb Site data entry 6 μέρες left\nbuild a website/app 5 μέρες left\nbuilding Ecommerce shop (from start to end) 5 μέρες left\nBuild a website for my ecommerce business 5 μέρες left\nRecuperación tema prestashop antiguo desde Google 5 μέρες left\nBrazil Coworking Space Project - German IT-Company 5 μέρες left\necommerce website for activities 5 μέρες left\nIntegrate coinpayments.net gateway and square cc gateway 5 μέρες left\nI have a ecommerce store built in laravel which I need [κάνε είσοδο για να δεις το URL] and [κάνε είσοδο για να δεις το URL] payment gateways installed. I wo...\nAPI to automatically update stock 5 μέρες left\nMagento 2 - Design Configuration 5 μέρες left\nTop quality ecommerce product listing 5 μέρες left\nFantasy Football Website 5 μέρες left\nΠροβάλλονται 1 to 50 από 103,386 συμμετοχές\nΆλλες δουλειές σχετικές με build ecommerce website wordpress